title: Triesten vapaa-alue

text: Trieste jaettiin kahteen alueeseen. Alue A, pinta-alaltaan 222,5 km² ja asukasluvultaan 262 406, muodostui pääasiassa Triesten kaupungista. Sitä johtivat sekä Britannian että Yhdysvaltain armeijat. Alue B, pinta-alaltaan 515,5 km² ja asukasluvultaan 71 000, käsitti Istrian niemimaan luoteisosan. Se tuli Jugoslavian kansanarmeijan johdon alaiseksi.


title: Triesten vapaa-alue

text: Vaikka Triesten vapaa-alue ei käytännössä koskaan ollut itsenäinen valtio, se oli muodollisesti kansainvälisesti tunnustettu. Sillä oli jopa oma rahayksikkö ja omat postimerkit. Liittoutuneiden sotilashallinto, joka hallitsi vyöhyke A:ta, muodostui noin 5 000 amerikkalaissotilaan ja 500 brittiläisen sotilaan kahdesta erillisestä yksiköstä. Ensimmäinen oli Yhdysvaltain armeijan TRUST ("Trieste United States Troops") ja toinen oli Britannian armeijan BETFOR ("British Element Trieste Force"). Nämä osastot hallitsivat poliisia ja muita viranomaisia Triesten kaupungissa.


title: Triesten vapaa-alue

text: Vuosina 1947-1948 Neuvostoliitto asettui vastustamaan suunnitelmaa, että Triesten vapaa-aluetta tulisi hallitsemaan 12 valtion neuvosto, jonka päämies olisi kuvernööri. Tämän seurauksena muut kolme sodan voittajavaltioa lähettivät nootin Moskovaan ja Belgradiin 20. maaliskuuta 1948. Siinä vaadittiin, että kuvernöörihallinnon perustamisen sijaan koko Triesten alue tulisi palauttaa Italialle. Kun Titon johtaman Jugoslavian ja Stalinin Neuvostoliiton välit katkesivat vuoden 1948 lopulla, alueen tulevaisuudesta sopiminen alkoi helpottua.


title: Triesten vapaa-alue

text: Neuvostoliitto vaati vielä 21. huhtikuuta 1950, että brittiläiset ja yhdysvaltalaiset joukot poistuvat alueelta ja että vapaavaltio muodostetaan. Italia vastasi seuraavana päivänä vaativansa alueen liittämistä Italiaan. Yhdistynyt kuningaskunta ja Yhdysvallat päättivät 8. lokakuuta 1953 luovuttaa hallinnoimansa A-vyöhykkeen Italialle ja vetää omat joukkonsa pois alueelta. Tito vastasi kolme päivää myöhemmin Jugoslavian miehittävän alueen, jos Italian armeija astuu sinne. Triesten alueella oli 6. marraskuuta 1953 levottomuuksia, joissa kuoli useita ihmisiä poliisin avattua tulen. Brittien pääministeri Anthony Eden ilmoitti kolme päivää myöhemmin, että italialaiset fasistit olivat aiheuttaneet levottomuudet.


title: Triesten vapaa-alue

text: 5. lokakuuta vuonna 1954 allekirjoitettiin Lontoossa yhteisymmärrysjulistus Yhdysvaltain, Britannian sekä Italian ja Jugoslavian välillä. Julistus siirsi vyöhykkeet A ja B siviilihallintoon. Julistuksen mukaan vyöhyke A eli Triesten kaupunkialue luovutettiin Italialle ja vyöhyke B eli luoteisosa Istrian niemimaata luovutettiin Jugoslavialle.


title: Triesten vapaa-alue

text: Osimon sopimus allekirjoitettiin 10. marraskuuta vuonna 1975 Italian ja Jugoslavian välillä. Joka takasi Italian ja Jugoslavian alueellisen suvereniteetin sekä niiden välisen rajan pysyvyyden. Vyöhyke A on nykyinen Italialle kuuluva Triesten maakunta ja vyöhyke B kuuluu Sloveniaan Littoralin maakuntana. Muu osa Istrian niemimaata on Kroatiaa.


title: Triesten vapaa-alue

text: Liittoutuneiden sotilashallinnon kuvernöörit:


title: Triesten vapaa-alue

text: Jugoslavian sotilashallinnon kuvernöörit:


title: Pikaruokala

text: Pikaruokala on ravintola, josta saa ostettua nopeaa ruokaa, kuten hampurilaisia ja ranskanperunoita. Pikaruokaloiden tarjoilu keskittyy pikaruokaan ja virvoitusjuomiin, eikä niissä yleensä ole alkoholitarjoilua.


title: Pikaruokala

text: Pikaruokalat ovat hyvin yleisiä Yhdysvalloissa sekä joissakin Aasian valtioissa, kuten muun muassa Kiinassa ja Japanissa. Itämaisissa pikaruokaloissa tarjoillaan enemmän nuudeleita hampurilaisten sijaan. Kansainvälisesti tunnetuimpia pikaruokalaketjuja ovat muun muassa McDonald's, Burger King, Subway ja KFC. Yleismaailmallisesti Subway on suurin pikaruokalaketju, mutta Suomessa Hesburgerilla on suurin markkinaosuus. Suomessa perinteikkäämpiä pikaruokaloita ovat grillikioskit. Pikaruokaa on yleisesti saatavilla myös muun muassa huoltoasemilta ja huvipuistoista.


title: Pikaruokala

text: Amerikkalaistyyliset hampurilaisravintolat tulivat Suomeen 1970-luvulla, joista ensimmäisiä olivat Go-Inn, Matkaravinnon Wimpy ja Tukon Carrols.. Myös pizza yleistyi tuohon aikaan. Pikaruokaloiden kirjo Suomessa on laajentunut jopa viime vuosinakin: uusimpia tulokkaita ovat muun muassa meksikolaista pikaruokaa tarjoava ketju Chalupa ja sushiburritoa tarjoavat ruokapaikat.


title: Pikaruokala

text: Monet pikaruokalat ovat auki ympäri vuorokauden, jotkut taas aamuyöhön saakka. Yleensä pikaruokaloista voi myös hakea ruokaa mukaan (take away), joskus myös autokaistan kautta.


title: Pikaruokala

text: McKinseyn tutkimuksen mukaan lähes kolmeneljäsosaa pikaruokaloiden ja ravintoloiden työntekijöistä korvautuu roboteilla. Vuonna 2017 McDonaldsin entinen toimitusjohtaja Ed Rensi kertoi, että työntekijöiden korvaaminen roboteilla etenee palvelualoilla ja lopulta käytetään robotteja. Robottien käyttöönottoon vaikuttaa työntekijöiden palkkojen lisäksi Rensin mukaan työn liikasääntely jota hän kuvailee hölynpölyksi.


title: Sauli Kiviranta

text: Sauli Kiviranta (es. Juhani Kauranen vuosina 2000–2001, Eero Tommila vuosina 2003–2005) on kuvitteellinen hahmo suomalaisessa saippuasarjassa "Salatut elämät".hän


title: Sauli Kiviranta

text: Sauli on Laura Kivirannan poika. Sauli oli tavannut äitiään satunnaisesti ennen kuin matkusti yksin tämän luo Kempeleestä Helsinkiin 11-vuotiaana. Saulin isä on Lauran teini-iän aikainen ihastus Tom. Laura sai Saulin lukioikäisenä ja joutui huolehtimaan pojastaan yksin, sillä Tom ei osallistunut lapsen kasvattamiseen, vaan lähti omille teilleen. Nuorena ja kokemattomana äitinä Laura joutui hankaluuksiin pienen poikalapsen kanssa ja kun tämä eräänä iltana alkoi itkemään, eikä itku tahtonut loppua, Laura epätoivoissaan ravisteli Saulia. Tämä todisti Lauran kyvyttömyyden äidiksi, jonka jälkeen Sauli kasvoi Lauran äidin Eilan luona Kempeleessä. Laura kuitenkin lähetti pojalleen lahjoja, kuten PlayStationin ja rahaa, jolla Sauli keksi matkustaa junalla Helsinkiin äitinsä luokse. Saulin ja Lauran yhteiselo Pihlajakadulla ei alkanut erityisen helposti ja Laura koki olevansa huono äiti. Saulin isä Tom, jonka vaimo ja lapset olivat kuolleet tulipalossa, kuitenkin ilmestyi Helsinkiin ja halusi vaikuttaa Saulin elämään, koska hän oli menettänyt aikaisemmassa elämässään kaiken. Sauli tykästyi isäänsä ja Laurankin oli myönnettävä, että Tom on Saulille parempi miehenmalli kuin Markus Ekholm. Sauli muutti isänsä luokse Oulunsaloon, jossa Laura kävi tapaamassa poikaansa. Saulin kasvettua teini-ikäiseksi tuli isän luona asumisessa ongelmia, sillä Tom oli useasti poissa kotoa ja Sauli laiminlöi koulunkäyntiään. Kun Laura sai kuulla tästä, hän halusi päästä näkemään poikansa, mutta Sauli itse ehti ensin matkustaa Helsinkiin.


title: Sauli Kiviranta

text: Lopulta Sauli palasi takaisin Helsinkiin, tällä kertaa Kari Taalasmaan kanssa elävän Lauran luokse. Sauli oli nyt varttunut teiniksi, eikä sopeutuminen uusiin kuvioihin ollut taaskaan helppoa. Sauli kapinoi esiintyen ilman ajokorttia Ami Rasin ja Ken Ojalan kuljettajana ja toimi yökerho Geelissä oleskeelleen ja Karin kanssa kaveeranneen Jasun juoksupoikana vähän aikaa. Sauli yritti myös saattaa äitinsä ja Karin takaisin yhteen onnistumatta kuitenkaan.


title: Sauli Kiviranta

text: Palatessaan jälleen kerran takaisin Sauli käyttäytyi astetta kovemmin: hän varasti tupakkaa ja kaupasta takin kaverilleen Kasper Koposelle. Kari pakotti pojat palauttamaan varastetun takin ja paljasti Lauralle löytämänsä varastetut tavarat Saulin huoneesta. Suivaantunut Sauli keksi soittaa Lauran vanhalle ystävälle Simolle valehdellen, että Kari kohtelee Lauraa huonosti ja sai aikaan sotkun, kun Simo tuli Helsinkiin apuaan tarjoten. Sauli ei osallistunut Lauran ja Karin vastasyntyneen tyttären, Oonan ristiäisiin ja söi ristiäiskakkua yksin kotona. Kari suuttui Saulille ja Saulin uhma laukesi itkuun. Sauli sanoi, että Laura välittää kaikista muista enemmän. Saulin isoäiti Eila kertoi haluavansa Saulin takaisin Oulunsaloon, mutta Sauli ei halunnut lähteä. Karikin vakuutti että Saulin parasta jäädä yhteiseen kotiin Helsinkiin.


title: Sauli Kiviranta

text: Kari keksi järjestää Saulille töitä Talotaikureissa muutamia tunteja viikossa, opettaakseen ettei raha kasva puussa. Pesukonetta korjaillessaan Kari ryhtyi nuukailemaan, päätti hoitaa homman itse ja otti apupojakseen Saulin, joka sai kovan sähköiskun kellarissa. Sähköisku ei tehnyt suurempaa vahinkoa, mutta auttaakseen Karia veloissa Sauli nappasi Seppo Taalasmaan antiikkien joukosta sormuksen, jonka katoamisesta syytettiin Karia. Myöhemmin Sauli kuuli Lauran syyttävän itseään hänen väärin kasvattamisesta. Sauli päätti lähteä liftaamalla Helsingistä pois Oulunsaloon.


title: Sauli Kiviranta

text: Saulin elämä oli käynyt sietämättömäksi isänsä Tomin perheessä Oulunsalossa ja Sauli päätti palata Helsinkiin takaisin. Palattuaan Sauli tutustui heti uudessa koulussa luokkatoveriinsa Heli Sieviseen, jonka Sauli hurmasi heti luonteellaan. Sauli ja Heli menivät yhdessä vastaan Yhdysvalloista vaihto-oppilasvuoden taakseen jättänyttä Annikaa, Sievisten nuorinta tytärtä, joka myös ihastui Sauliin.


title: Sauli Kiviranta

text: Saulin ja Helin suhde syveni seurusteluksi, mutta seksistä ja sen ajattelemisesta tuli paineita Helille, eikä hän osannut selvittää tunteitaan poikaystävälleen. Heli avasi tuntemuksiaan opettajalleen Teresa Ala-Uotilalle, ja hetken mielijohteesta suuteli tätä. Heli koki kovan kolauksen kuultuaan, että Sauli oli harrastanut seksiä Annikan kanssa, mitä hän ei paljastanut heti. Ongelmia suhteelle aiheutti myös Helin isän, Lassen suhtautuminen Sauliin. Tämä oli huomattavissa esimerkiksi eräällä perhepäivällisellä, jolla Lasse mollasi siviilipalvelukseen aikovaa Saulia ja taas suosi vanhimman tyttären, Katrin, poikaystävää, reserviupseerikoulun käynyttä Rikua.


title: Sauli Kiviranta

text: Kun pari erosi, Heli löysi Teresasta olkapään ja lopulta heistä tuli pari Helin tajutessa pitävänsä vain naisista. Sauli suuttui tästä, vaikka hän olikin jo eronnut Helin kanssa.


title: Sauli Kiviranta

text: Annika Sievinen oli Saulin silloisen tyttöystävän Helin pikkusisko, jonka kanssa Saulilla oli seksisuhde Helin selän takana. Kaikki alkoi siitä, kun Ken Ojala oli torjunut Annikan ja Sauli löysi Annikan itkemästä saunan pukuhuoneesta. Sauli kehui Annikaa kauniiksi, jonka jälkeen hän rohkeni suutelemaan Annikaa. Suhde päättyi, kun Annika alkoi seurustelemaan Saulin parhaan ystävän, Kasper Koposen kanssa.


title: Sauli Kiviranta

text: Markus Ekholm oli Saulin ensimmäinen isäpuoli sarjassa. Markuksella ja Saulin äidillä Lauralla oli ollut jo pitemmän aikaa epämääräistä säätöä. Sauli ei alun perinkään pitänyt Markuksesta ja lopulta Markuksen läsnäolo ärsytti häntä yhä enemmän. Saulin isän, Tomin, ilmestyessä kuvioihin Sauli muutti pois Pihlajakadulta isänsä luo Oulunsaloon. Ennen Saulin paluuta Pihlajakadulle, Markus oli kuollut.


title: Sauli Kiviranta

text: Saulin seuraava isäpuoliehdokas olikin Kari Taalasmaa. He eivät tulleet alkuunkaan hyvin toimeen vaan olivat lähes aina törmäyskurssilla. Kun Saulille syntyi pikkusiskopuoli Oona, ei Sauli edes osallistunut tämän ristiäisiin. Lauran haluttua erota Karista jokapäiväisten riitojen seurauksena, Sauli yritti saada Karin ja Lauran palaamaan yhteen, muttei onnistunut. Myöhemmin Sauli on myös sanonut Aaro Vaalanteelle Karin olleen parempi isäpuoli kuin Aaro.


title: Sauli Kiviranta

text: Melko pian sen jälkeen kun Kari ja Laura erosivat, Laura kohtasi Aaro Vaalanteen. Alkajaisiksi uudella isäpuolella ja Saulilla synkkasi ihan mukavasti. Saulin 18-vuotissyntymäpäivillä Aaro oli myöhässä, mutta yllätti pojan arvokkaalla pelilahjalla.


title: Sauli Kiviranta

text: Kun Oona laukaisi vahingossa löytämänsä Aaron aseen Kivirannoilla, paikalle tullut poliisi paljastui Aaron tutuksi, jonka Sauli kuuli kutsuvan Aaroa Artoksi. Aaro väitti Saulin kuulleen väärin, mutta Sauli alkoi epäillä Aaroa. Lopulta Sauli päätti mennä tapaamaan Aaron entistä työkaveria Antero Voimaa. Antero soitti Aarolle kertoen Saulin udelleen asioista ja Aaro kertoi väkivaltaisen pidätyksen syyn ja sai Lauran puolelleen. Tämän jälkeen Sauli menetti täysin luottamuksensa Aaroon.


title: Sauli Kiviranta

text: Tilanne johti riitelyyn Saulin ja Aaron välillä. Aaro oli jopa vähällä ajaa autolla Saulin yli. Aaro kuitenkin keksi toisenlaisen keinon Saulin karkottamiseksi ja sai Lauran vakuuttumaan, että muutto pois kotoa olisi Saulille parhaaksi. Aaro järjesti salaa asuntoa Saulille, mutta tämän kuultuaan Sauli raivostui mokomasta vehkeilystä. Sauli yritti kertoa Helsinkiin palanneelle Karille Aarosta. Aaro oli kuitenkin saanut Karin vakuuttuneeksi vilpittömyydestään ja Sauli turhautui yksinäiseen taisteluun ainoana todella ilkeäksi kokemaansa Aaroa vastaan ja lähti kotoa mahdollisimman kauas maailmalle, aluksi tapaamaan Australiaan muuttanutta Ken Ojalaa.


title: Sauli Kiviranta

text: Myöhemmin, Saulin jo poistuttua, oli Aaro hävittänyt Saulille osoitetun hääkutsun hänen ja Lauran häihin. Laura löysi Saulin Australiasta lähettämiä postikortteja Oonan huoneesta, jotka Aaro oli piilottanut. Aaro oli siis halunnut katkaista Lauran välit Sauliin mahdollisimman hyvin.


title: Leipäkuoriainen

text: Leipäkuoriainen eli leipäpukki ("Stegobium paniceum") kuuluu puunkaivajien, "Anobiidae", kuoriaisheimoon. Aikuinen leipäkuoriainen on 3 mm pitkä, ruosteenruskea ja tiheäkarvainen kuoriainen. Toukka on 3 mm pitkä, käyrä ja vaalea. Leipäkuoriainen on aiemmin ollut todellinen vitsaus merenkulkijoille, sillä se tuhosi laivojen laivakorppuvarastot.


title: Leipäkuoriainen

text: Leipäkuoriaiset ovat yleisempiä lämpimillä leveysasteilla. Leipäkuoriainen elää symbioosissa hiivasienen kanssa.


title: Jamie Madrox

text: Jamie Madrox (oikealta nimeltään James Spaniolo) (s. 5. marraskuuta 1975) on yhdysvaltalaisen Twiztid-yhtyeen toinen jäsen. Hän on tehnyt myös soololevyn ja vapaapaininut Insane Clown Possen omistamassa Juggalo Championship Wrestling-painipromootiossa.


title: Monoxide Child

text: Paul Methric (s. 14. heinäkuuta 1973), taiteilijanimeltään Monoxide Child, on yhdysvaltalainen rapmuusikko, joka tunnetaan parhaiten kaksihenkisen Twiztid-yhtyeen jäsenenä. Hän on myös tehnyt soololevyn ja vapaapaininut Insane Clown Possen omistamassa Juggalo Championship Wrestling -painipromootiossa. Vuosina 1993–1997 Methric kuului Twiztidiä edeltäneeseen House of Krazees -yhtyeeseen taiteilijanimenään Hektic.


title: Chuck Billy

text:
Chuck Billy (s. 23. kesäkuuta 1962) on yhdysvaltalainen laulaja, joka tunnetaan parhaiten Testament-nimisen thrash metal -yhtyeen vokalistina. Billy korvasi Testamentin entisen laulajan Steve Souzan 1980-luvun puolivälissä ja on siitä asti ollut Testamentin vokalistina. Vuonna 2002 Chuck Billyllä todettiin harvinaislaatuinen syöpä, josta hän kuitenkin parantui ja pääsi palaamaan Testamentiin pienen sairausloman jälkeen.
Chuck Billy on osittain Pohjois-Amerikan alkuperäisasukkaiden sukujuurta.


title: Uolevi Nojonen

text: Uolevi Nojonen (oikealta nimeltään Ahti Uolevi Ylä-Nojonen, s. 6. kesäkuuta 1939 Virrat ) on suomalainen kirjailija. Hän on kirjoittanut myös salanimellä A. U. Pirkkala yhdessä Asko Martinheimon kanssa.


title: Uolevi Nojonen

text: Nojonen valmistui humanististen tieteiden kandidaatiksi 1966 ja on siviiliammatiltaan opettaja. Nykyisin Nojonen asuu Tampereella ja on vapaa kirjailija. Kirjojen lisäksi Nojonen on kirjoittanut kuunnelmia, erilaisia näytelmiä, satutekstejä ja dramatisointeja.


title: Uolevi Nojonen

text: Omintakeisissa nuortenkirjoissaan Nojonen on kuvannut tavallisesti maaseudun poikia.


title: Uolevi Nojonen

text: Vilkku-kirjat


title: Uolevi Nojonen

text: Muu tuotanto


title: Uolevi Nojonen

text: Salanimellä A. U. Pirkkala kirjoitetut teokset


title: Uolevi Nojonen

text: Yhdessä Larssi Nojosen kanssa kirjoitetut teokset


title: Elinluovutuskortti

text: Elinluovutuskortti antaa luvan käyttää kortin täyttäneen henkilön elimiä ja kudoksia kuoleman jälkeen toisten henkilöiden hengen pelastamiseksi tai terveyden parantamiseksi. Vuoden 2010 lakimuutoksen jälkeen kortti ei enää ole välttämätön, sillä nykyisin oletetaan vainajan suostuneen elintensä luovutukseen, ellei hänen tiedetä sitä elinaikanaan erityisesti kieltäneen. Elinluovutuskortin mukana kantaminen on edelleen hyvä varmistaa tahtonsa toteutuminen.


title: Elinluovutuskortti

text: Suomalaisista noin 18 prosenttia on allekirjoittanut elinluovutuskortin. Vuonna 2009 tehdyn kyselyn mukaan 90 % suomalaisista olisi valmis luovuttamaan elimiä kuolemansa jälkeen toisen ihmisen sairauden hoitoon. Mikäli kuollut henkilö on eläessään antanut luvan elimiensä käyttöön elinsiirroissa, toimenpide voidaan tehdä, vaikka lähiomaiset sitä vastustaisivat. Kansallisen Terveysarkiston Omakantaan pystyy ilmaisemaan mielipiteensä elinluovutuksesta.


title: Elinluovutuskortti

text: Valmiita elinluovutuskortteja jaetaan apteekeissa, terveyskeskuksissa, lääkäriasemilla, joillakin huoltoasemilla ja Suomen Punaisen ristin Veripalvelussa. Kortin voi tilata maksuttomasta palvelunumerosta tai tilata tai tulostaa itse "Lahja elämälle" -verkkosivuilta. Korttia suositellaan kuljetettavaksi aina mukanaan, jotta esimerkiksi vakavan onnettomuuden sattuessa tieto mahdollisista siirrännäisistä saadaan sairaalaan mahdollisimman pian.


title: Elinluovutuskortti

text: Ruumiinsa voi testamentata myös tutkimuskäyttöön. Tämä tapahtuu ruumiinluovutuskirjalla, jonka allekirjoittamalla henkilö sitoutuu antamaan kehonsa kuoleman jälkeen opetuskäyttöön. Lomakkeita voi tilata yliopistojen lääketieteellisistä tiedekunnista. Testamentin voi peruuttaa soittamalla laitokselle. Anatomian laitos maksaa tarvittaessa ruumiin tuhkaamisen. Palsamoinnin takia ruumiiden tulee olla kokonaisia. Siksi ruumiin luovuttaja ei voi luovuttaa elimiä tai kuolla tapaturmaisesti. Myös pitkä kuljetusmatka yliopistoille karsii luovuttajia. Ongelmia tuottaa myös varastointitilojen rajallisuus.


title: Arbitraasi

text: Arbitraasi on tilanne, jossa voidaan saada voittoa ilman riskiä.


title: Arbitraasi

text: Arbitraasitilanne voi syntyä esimerkiksi kahden eri tuotteen tai markkinapaikan välille. Jos yhdessä markkinapaikassa kaupataan samaa tuotetta eri hinnalla kuin toisessa, tällöin voi saada voittoa ilman riskiä. Ostamalla tuotetta siitä markkinapaikasta, jossa tuotteen hinta on halvempi, ja myymällä tuotteen saman tien kalliimmalla toisella markkinalla saadaan voittona tuotteiden hintojen erotus.


title: Arbitraasi

text: Taloustieteissä toimivan markkinan eräänä tunnusmerkkinä pidetään arbitraasivapautta, eli markkinoilla ei ole pitkäaikaisia arbitraasitilanteita. Sillä jos arbitraasitilanne syntyy, niin markkinoilla toimivat osapuolet alkavat hyödyntää sitä, jolloin hintaero ja siten myös arbitraasi katoavat: Arbitraasin hyödyntämisestä seuraa, että tuotetta aletaan ostaa halvemmilta markkinoilta, jolloin sen hinta nousee. Vastaavasti tuotetta aletaan myydä kalliimmilla markkinoilla, mikä johtaa hinnan laskuun. Halvalla markkinalla tuotteen hinta siis nousee ja kalliilla laskee, kunnes hinnat ovat samat, ja arbitraasi katoaa.


title: Arbitraasi

text: Arbitraasitilanteita voi syntyä myös esimerkiksi urheiluvedonlyönnissä jossa kaksi vedonlyöntitoimistoa antavat kertoimet joiden palautusprosentiksi muodostuu yli 100, näin pelaaja jää varmasti voitolle. Tähän liittyy myös riskejä, jos vaikka vedonlyöntitoimisto on laittanut kertoimet esimerkiksi väärinpäin ja näin ollen palauttaa panoksen pelaajalle.


title: Kimmo

text: Kimmo on suomalainen miehen etunimi.


title: Kimmo

text: Kimmo on kansanrunoissa esiintyvä nimi, jota ehdotettiin etunimeksi vuonna 1865. Yrjö Karilas ehdotti sitä uudemman kerran 1919. Nimen teki tunnetuksi Eino Leinon kirjoittama runo "Kimmon kosto", joka oli kokoelmassa "Kangastuksia" 1902.


title: Kimmo

text: Kimmosta tuli muotinimi 1960–1980-luvuilla, mutta 2000-luvun alussa se on ollut harvinainen nimivalinta. Suomenkielisessä almanakassa Kimmo on ollut vuodesta 1929 lähtien.


title: Kimmo

text: Väestörekisterikeskuksen mukaan heinäkuun 2017 loppuun mennessä 18 097 miestä on saanut nimekseen Kimmo.


title: Copa Sudamericana

text: Copa Sudamericana (suom. "Etelä-Amerikan cup"), joka tunnetaan sponsorisyistä myös nimellä Copa Bridgestone Sudamericana, on kansainvälinen jalkapallon cup-kilpailu joka on vuodesta 2002 lähtien vuosittain järjestetty turnaus Etelä-Amerikan seurajoukkueille. Kilpailun järjestäjä on Conmebol eli Etelä-Amerikan jalkapalloliitto.


title: Copa Sudamericana

text: Copa Sudamericana on Etelä-Amerikan toiseksi tärkein seurajoukkuekilpailu heti Copa Libertadoresin jälkeen. Cupin voittaja kohtaa Copa Libertadoresin voittajan Recopa Sudamericanan finaalissa.


title: Copa Sudamericana

text: Eniten mestaruuksia on voittanut argentiinalainen Boca Juniors. Se on myös ainoa joukkue joka on pystynyt puolustamaan edellisen kauden mestaruuttaan Copa Sudamericanassa. Boca Juniorsilla on kaksi mestaruutta vuosilta 2004 ja 2005.


title: Copa Sudamericana

text: Finaalin tulos on kahden ottelun yhteistulos.


title: Reko Lundán

text: Reko-Kalevi Lundán (2. huhtikuuta 1969 Janakkala – 27. lokakuuta 2006 Helsinki) oli suomalainen kirjailija ja teatteriohjaaja. Lundán kirjoitti urallaan kolme romaania (viimeisen yhdessä vaimonsa kanssa), kahdeksan näytelmää ja kuunnelmia. Hänet tunnettiin yhteiskunnallisten ilmiöiden kuten talous- ja sosiaalipolitiikan kommentoijana. Hän osallistui myös Aamu-TV:n "Jälkiviisaat"-ohjelmaan.


title: Reko Lundán

text: Lundán opiskeli Teatterikorkeakoulussa pääaineenaan dramaturgia vuosina 1989–1994. Hän kirjoitti kuusi näytelmää ja ohjasi useita. Hän sai vuonna 1999 Eino Kalima -palkinnon ohjauksestaan "Lokki". Näytelmä "Aina joku eksyy" oli Suomen ehdokkaana Pohjoismaisen näytelmäkirjailijapalkinnon saajaksi vuonna 2000. Lundánin esikoisromaani "Ilman suuria suruja" oli ehdolla Finlandia-palkinnon saajaksi vuonna 2002.


title: Reko Lundán

text: Lundánin näytelmä "Tarpeettomia ihmisiä" herätti huomiota ilmestyessään. Näytelmässä työttömäksi joutunut mies kokee kriisin elämässään ja alkaa purkaa tuskaansa käyttämällä väkivaltaa parisuhteessaan. Lundán korosti, että teatterin tehtävä on viihdyttämisen lisäksi myös nostaa esiin arkoja aiheita. Hänen näytelmänsä "Ihmisiä hyvinvointivaltiossa" käsitteli revyyn keinoin lamaa ja antoi kasvot aiemmin kasvottomaksi jääneelle politiikalle. Hänen viimeiseksi ohjauksekseen jäi Ruotsalaisessa teatterissa esitetty "Tanssiva pappi" ("Den dansande prästen") syyskuussa 2006.


title: Reko Lundán

text: Reko Lundán kuoli 37-vuotiaana aivokasvaimeen 27. lokakuuta 2006 Helsingissä. Hänet on haudattu Hietaniemen hautausmaan Taiteilijainmäelle.


title: Reko Lundán

text: Suurin osa näytelmistä on julkaistu WSOY:n kustantamina.


title: Kimmomatriisi

text: Kimmomatriisilla käsitetään lineaarista jännitysten suhdetta venymiin moniulotteisissa tapauksissa (ks. lujuusoppi, Hooken laki). Kyseessä voi olla tilavuusalkion kimmomatriisi, jolloin tarkastellaan hyvin pientä rakenteen yksityiskohtaa tai esimerkiksi elementtimenetelmässä käytettävä, koko rakenteen likimääräinen kimmomatriisi.


title: WiiConnect24

text: WiiConnect24 oli Nintendon Wii-pelikonsolin ominaisuus, joka mahdollisti joidenkin konsolin ominaisuuksien toiminnan konsolin ollessa valmiustilassa: esimerkiksi ystävä voisi "Animal Crossingissa " vierailla toisen ystävän kaupungissa ja jättää viestejä toisen ollessa poissa kaupungista. WiiConnect24 ei ole sama asia kuin Nintendo Wi-Fi Connection, joka on tarkoitettu verkkomoninpeliä varten. WiiConnect24 esiteltiin ensi kerran vuoden 2006 E3-messuilla .


title: WiiConnect24

text: Palvelua tullaan käyttämään myös sisällön, kuten muutostiedostojen ja päivitetyn pelisisällön jakamiseen Wiin ollessa käyttämätön. Nintendon toimitusjohtaja Satoru Iwata kuvaili vuoden 2006 E3-messujen lehdistötilaisuudessa Wiitä "konsoliksi, joka ei koskaan nuku." WiiConnect24 vaatii toimiakseen lähes yhtä paljon energiaa kuin pieni hehkulamppu.


title: WiiConnect24

text: WiiConnect24:n voi poistaa käytöstä ja ottaa käyttöön Wiin asetuksista. Wiin optinen levyasema hehkuu neonsinisenä kun käyttäjä on vastaanottanut sisältöä. Valon voimakkuutta voi myös säätää Wiin asetuksista. Wiin LEDit näyttävät WiiConnect24:n senhetkisen tilan Wiin ollessa poissa päältä:


title: WiiConnect24

text:
Japanilaisen "Nikkei Business Publications" -sanomalehden haastattelussa Nintendon toimitusjohtaja Satoru Iwata kertoi,
että WiiConnect24:ä' voitaisiin käyttää demojen lataamiseen Nintendo DS:lle.


title: WiiConnect24

text: Nintendon eurooppalaisen Wii-sivuston mukaan WiiConnect24:ää voi käyttää tekstiviestien lähettämiseen, kuvien vaihtamiseen ja viestittelyyn muiden Wii-käyttäjien välillä.


title: WiiConnect24

text: Seuraavat Wii Channel -kanavat käyttävät WiiConnect24:ää hyväkseen:Seuraavia pelejä ei ole vielä julkaistu, mutta niiden tiedätään käyttävän WiiConnect24:ää hyväkseen:


title: WiiConnect24

text: Seuraavien pelien kehittäjät ovat ilmaisseen halunsa käyttää WiiConnect24:ää hyväkseen:Ensimmäinen ohjelmistopäivitys WiiConnect24:n välityksellä teki joistakin konsoleista käyttökelvottomia, jolloin kuluttajien oli joko lähetettävä konsolinsa Nintendolle korjaukseen, jolloin menetetyt tallennukset palautettiin, tai vaihtaa se ilmaiseen korvaavaan yksikköön. Jälkimmäinen vaihtoehto oli nopeampi, mutta kuluttaja menetti tallennetun datansa.


title: Inkeri Kilpinen

text: Elina Inkeri Kilpinen (o.s. "Koski", ent. "Benson", 15. kesäkuuta 1926 Heinola – 14. marraskuuta 2018 Espoo) oli suomalainen näytelmäkirjailija, jonka esitetyin teos on 1960-luvun puolenvälin farssi "Tuntematon potilas".


title: Inkeri Kilpinen

text: Kilpinen valmistui terveydenhoitajaksi vuonna 1950 ja sai filosofian kandidaatin paperit Helsingin yliopistosta 1953. Hän toimi tutkijana Helsingin kaupungin terveydenhuollossa ja virastotutkijana kaupunginkansliassa. Kilpinen asui Espoossa.


title: Inkeri Kilpinen

text: Kilpinen toteaa tuotantonsa jakautuvan neljään osaan: näytelmiin, matkakirjoihin, lastenkirjoihin ja muihin kirjoihin. Hänen toinen näytelmänsä, farssi "Tuntematon potilas", oli suurmenestys, jota esitettiin kymmenissä suomalaisissa teattereissa.


title: Inkeri Kilpinen

text: Kilpisen näytelmiä on käännetty useille kielille, kuten englanniksi, islanniksi, kiinaksi ja venäjäksi.


title: Inkeri Kilpinen

text: Näytelmiä


title: Inkeri Kilpinen

text: Kirjoja


title: Liikenne ihmisvoimalla

text: Liikenne ihmisvoimalla tarkoittaa kaikkea liikennettä ja liikettä, jonka voimalähteenä toimii ihmisen lihakset. Siinä käytetään jotain välinettä, joten esimerkiksi kävely ja uiminen eivät kuulu "liikenteeseen" vaikka ovatkin liikkumista. Purjehdus jne. puolestaan käyttävät ihmisvoiman sijasta tuulivoimaa yms.


title: Liikenne ihmisvoimalla

text: Liikenne ihmisvoimalla on ollut olemassa 60 000–200 000 vuotta (kuten myös liikenne eläinvoimalla) ja se on yhä ainoa luotettava voimanlähde alueilla, jossa liikenneinfrastruktuuri on kehittymätön tai esimerkiksi sodan tai maanjäristyksen vuoksi vaurioitunut.


title: Avatar: The Last Airbender (videopeli)

text: Avatar: The Last Airbender (Euroopassa Avatar: The Legend of Aang TV-sarjan mukaisesti) perustuu samannimiseen amerikkalaiseen animaatiosarjaan. Peli julkaistiin Wiille, Nintendo DS:lle, PlayStation 2:lle, Nintendo GameCubelle, Xboxille, PlayStation Portable:lle, Game Boy Advancelle ja PC:lle.


title: Avatar: The Last Airbender (videopeli)

text: Voit pelata Aangina, Katarana, Sokkana tai Haruna kasvattaessasi joukkoasi voittamattomaksi ja tutkiessasi Avatar-universumia.


title: Välimerenliitäjä

text: Välimerenliitäjä ("Calonectris diomedea") on Välimeren ympäristössä ja Itä-Atlantilla elävä merilintu, joka pesii yhdyskunnittain jyrkkien rantakallioiden ja kalliosaarten koloissa.


title: Välimerenliitäjä

text: Linnun pituus on noin 45–56 senttimetriä ja siipiväli 112–126 senttimetriä.


title: Välimerenliitäjä

text: Laji oli aikoinaan erittäin yleinen varsinkin Portugalille kuuluvilla Selvagenssaarilla, mutta 1970-luvulla laji oli vaarassa kuolla sukupuuttoon saarilla. Lintuja pyydettiin 1800-luvun alkuvuosista lähtien jopa 30 000 yksilöä vuodessa höyhenten ja lihan vuoksi. Nykyisin kanta on elpynyt. Nimialalaji "diomedea" pesii Välimerellä, alalaji "borealis" Azoreilla (50 000–90 000 paria), Kanariansaarilla (30 000 paria) ja Madeiralla. Maailman populaation koko on 280 000–420 000 yksilöä ja lajin kanta on elinvoimainen. Lajia ei ole tavattu Suomessa.


title: Välimerenliitäjä

text: Välimeren populaatio talvehtii avomerellä Etelä-Afrikan ympärillä, alalaji "borealis" Brasilian ja Pohjois-Argentiinan edustalla. Nuoret "borealikset" viettävät ensimmäisen kesänsä Keski- ja Pohjois-Amerikan vesillä, kun taas nuoret "diomedeat" palaavat kesäksi Välimerelle.


title: Välimerenliitäjä

text: Parit palaavat pesimäsaarelle helmikuun puolivälistä lähtien, mutta muninta alkaa vasta toukokuun lopulla ja jatkuu koko kesäkuun. Pesä on kivenlohkareen alla, maassa kasvillisuuden suojassa tai kolossa. Linnut käyvät maissa ainoastaan öisin. Naaras munii yhden munan, jonka haudonta kestää 54 päivää. Poikaset opettelevat lentämään lokakuussa tai marraskuun alussa.


title: Välimerenliitäjä

text: Syö kaloja, äyriäisiä ja jätteitä.


title: Chico’s

text: Chico’s on suomalainen ravintolaketju, joka kuuluu S-ryhmään. Chico’sin ruokalista edustaa Amerikan mantereen ruokakulttuuria, erityisesti hampurilaisia ja tex-mexiä.


title: Chico’s

text: Ensimmäinen Chico’s avattiin vuonna 1991. Vuonna 2010 Chico’s-ravintoloita oli 17, ja vuoteen 2018 ravintoloiden määrä on supistunut kahdeksaan. Kaikki ketjun ravintolat sijaitsevat pääkaupunkiseudulla.


title: Floyd Dixon

text: Jay Riggins Jr. eli Floyd Dixon (8. helmikuuta 1929, Marshall – 26. heinäkuuta 2006, Los Angeles) oli yhdysvaltalainen rhythm and blues -pianisti, -laulaja ja -lauluntekijä.


title: Floyd Dixon

text: Dixon syntyi Marshallissa, Texasissa ja muutti vuonna 1942 perheineen Los Angelesiin. Hän solmi vuonna 1949 levytyssopimuksen Modern Recordsin, vuonna 1952 Specialty Recordsin ja vuonna 1954 Atlantic Recordsille kuuluvan Cat-yhtiön kanssa. Vuonna 1984 häneltä tilattiin "Olympic Blues" 1984 kesäolympialaisia varten. Vuonna 1993 Dixon sai yhdysvaltalaiselta Rhythm and Blues Foundation Pioneer Awardin. 1990-luvulla hänellä oli levytyssopimus Alligator Recordsilla.


title: Floyd Dixon

text: Dixon kuoli munuaisvaurioon Los Angelesissa 26. heinäkuuta 2006.


title: Eteläinen pallonpuolisko

text: Eteläinen pallonpuolisko on se maapallon osa, joka jää päiväntasaajan eteläpuolelle. Eteläisellä pallonpuoliskolla kesä on joulukuusta helmikuuhun ja talvi kesäkuusta elokuuhun.


title: Eteläinen pallonpuolisko

text: Maanosista kokonaan eteläisellä pallonpuoliskolla ovat Etelämanner ja Oseania. Lisäksi se kattaa suurimman osan Etelä-Amerikkaa sekä osia Afrikasta ja Aasiasta.


title: Eteläinen pallonpuolisko

text: Eteläinen pallonpuolisko on pohjoista pallonpuoliskoa harvempaan asuttu ja vähemmän teollistunut. Sen maapinta-ala on pohjoista huomattavasti pienempi. Eteläisellä pallonpuoliskolla asuu vain 10–12 prosenttia maapallon väestöstä. Eteläisellä pallonpuoliskolla etäisyydet mantereiden välillä ovat pitkiä.


title: Tosh Townend

text: Tosh Townend (s. 12. marraskuuta 1985) on ammattirullalautailija Huntington Beachista, Kaliforniasta. Hänestä tuli ammattilainen 15-vuotiaana. Townend sai sponsorisopimuksen Elementin kanssa 17-vuotiaana. Nyt hän on ammattilaistiimissä ja julkaisee nimilautoja. Tosh vaihtoi kenkäsponsorinsa Emericalta Element Footwearille.


title: Tosh Townend

text: Tosh Townendin isä on australialainen Peter Townend, joka oli vuoden 1976 surffauksen maailmanmestari. Peter Townendilla oli lautoja ympäri taloa ja hän antoi Toshin käyttää niitä vapaasti. 16-vuotiaana Tosh päätti lopettaa koulun ja alkoi tehdä enemmän rahaa kuin yksikään hänen opettajistaan. Hänen isänsä hyväksyi poikansa koulun lopettamisen.


title: John Mack

text: John Mack (30. lokakuuta 1927 – 23. heinäkuuta 2006) oli yhdysvaltalainen klassinen oboisti.


title: John Mack

text: Mack syntyi Somervillessä, New Jerseyssä. Hän opiskeli oboensoittoa Juilliard School of Musicissa Harold Gombergin ja Bruno Labaten johdolla sekä Curtis Institute of Musicissa Marcel Tabuteaun johdolla. Myöhemmin hän toimi New Orleansin sinfoniaorkesterin oboistina ja opetti Louisianan valtionyliopistossa. Vuosina 1963–1965 hän soitti Kansallisessa sinfoniaorkesterissa.


title: John Mack

text: Mack soitti vuosina 1965–2001 Clevelandin orkesterissa. Vuonna 1990 Clevelandin orkesteri tilasi säveltäjä Ellen Zwilichiltä oboekonserton Mackin 25 orkesterissa viettämän vuoden kunniaksi. Mack kuoli Clevelandissa, Ohiossa aivokasvaimeen vuonna 2006.


title: Alfred Cortot

text: Alfred Denis Cortot (26. syyskuuta 1877 – 15. kesäkuuta 1962) oli ranskalais-sveitsiläinen pianisti ja kapellimestari. Hänen isänsä oli ranskalainen ja äitinsä sveitsiläinen.


title: Alfred Cortot

text: Cortot syntyi Nyonissa, Sveitsin ranskankielisellä alueella ja opiskeli Pariisin konservatoriossa. Hän debytoi vuonna 1897 esittämällä Ludwig van Beethovenin kolmannen pianokonserton. Vuonna 1902 hän johti Richard Wagnerin "Jumalten tuhon" Pariisin-ensiesityksen.


title: Alfred Cortot

text: Cortot opetti vuosina 1907–1923 Pariisin konservatoriossa muiden muassa Clara Haskilia, Dinu Lipattia, Vlado Perlemuteria ja Marguerite Monnotia. Vuonna 1919 hän perusti Pariisissa École Normale de Musique de Paris -opiston. Hän kuoli Lausannessa.


title: Alfred Cortot

text: Cortot on opettanut myös suomalaisia pianisteja kuten Ilmari Hannikaista ja Erik Tawaststjernaa.


title: Wii Sports

text: Wii Sports on kokoelma urheilupelejä, joka julkaistiin Wii-pelikonsolin kaupanpäällisenä vuonna 2006. Pelaamisessa käytetään Wiin innovatiivista Wii Remote -ohjainta, ja pelimuotoja ovat baseball, tennis, golf, keilailu ja nyrkkeily. "Wii Sports" esiteltiin ensi kerran vuoden 2006 E3-messuilla. Pelimuodot ovat yksinkertaisia sekä kontrolleiltaan että grafiikoiltaan, sillä kaikkien on tarkoitus päästä niissä helposti alkuun. "Wii Sports" on maailman myydyin videopeli, sen jälkeen kun se ohitti myyntiluvuissa "Super Mario Brosin", toisen Nintendon valmistaman pelin.


title: Wii Sports

text: "Wii Sports" on ensimmäinen peli, joka hyödyntää Wiin sisäänrakennettua Mii-kanavaa. Sen avulla konsolin käyttäjän on mahdollista luoda muokattavia näköiskuvia itsestään. Nämä hahmot voi ladata peliin, jolloin niitä voi käyttää pelihahmoina.


title: Wii Sports

text: Pelaajan hahmo liikkuu automaattisesti paikkaan, johon pallo laskeutuu. Pelaajan täytyy vain käyttää oikeanlaista lyöntitekniikkaa osuakseen palloon. Nintendo tähdentää, että liikkeentunnistus on tarpeeksi herkkä jopa kierteen tekemiseen. Wii Remotea käytetään tennismailan tavoin. Tennistä pystyy pelaamaan enimmillään neljä pelaajaa samaan aikaan. Tämä tosin on mahdollista vain, mikäli tarpeeksi monta Wii-ohjainta on kytkettynä konsoliin. Tenniksessä on kolme erämuotoa: yhden, kolmen ja viiden erän peli.Tenniksessä voi myös olla pelaajia,jotka eivät vaadi toimimista (tietokonehahmot,COM).Tennikseen voi vapaaehtoisesti myös kutsua pelaajia,mutta se vaatii Internet -yhteyden ja tarpeeksi tehokkaan sellaisen.


title: Wii Sports

text: Yhden pelaajan pelissä pelaaja on lyöntivuorossa kotipesässä, ja hänen tehtävänään on lyödä tietokoneen syöttämää palloa Wii Remoten avulla. Pelaajan täytyy ajoittaa iskunsa ja lyöntikohtansa oikein osuakseen palloon. Tässäkin pelimuodossa palloon saa lyötyä kierteen. Ohjainta käytetään kuin tavallista pesäpallomailaa. Pelaajan joukkueen saatua neljä väärää jokainen pelaaja pääsee yhden pesän eteenpäin. Pelaajan joukkueen saatua kolme paloa se joutuu vaihtamaan ulkokentälle, jolloin pelaajasta tulee syöttäjä. Kahden pelaajan pelissä toinen pelaaja toimii syöttäjänä ja heittää pallon heilauttamalla Wii Remote -ohjainta. Ohjaimella on mahdollisuus syöttää kierre pitämällä joko A- tai B-painiketta pohjassa. Syötön tähtäystä voi säätää pitämällä ristiohjaimen jotakin painiketta pohjassa.


title: Wii Sports

text: Pelaajan tulee kaataa mahdollisimman monta keilaa heittämällään keilapalloa. Pelaaja painaa Wii Remoten B-liipaisimen pohjaan, heiluttaa kättään ja päästää liipaisimen irti, jolloin keilapallo vierii keilojen luo. Ennen heittoa tähtäystä voi halutessaan säätää ristiohjaimella ja pelaajan rintamasuuntaa A-näppäimellä. Wii Remote tunnistaa myös kierteen, mikäli pelaaja pitää ohjainta hieman sivuttain.


title: Wii Sports

text: Pelaajan tehtävänä on lyödä golfpallo reikään mahdollisimman vähillä lyönneillä. Pelaajan tulee pitää Wii Remotea kuten oikeaa golfmailaa. Pelihahmo lyö palloa sen mukaan, kuinka kovaa pelaaja heilauttaa Wii-ohjainta. Jos ohjainta heilauttaa liian kovaa, tulee lyönnistä ylivahva ja pallo lentää minne sattuu. Golfissa voi valita neljän eri mailan välillä. Pelimuotoja golfissa on neljä: aloittelija (kolme helppoa rataa), keskitaso (kolme keskivaikeaa rataa), vaikea (kolme vaikeaa rataa) ja kaikki yhdeksän rataa vuorotellen peräkkäin siten, että pallon saaminen reikään vaikeutuu loppua kohti. Golfia voi pelata korkeintaan neljä pelaajaa, mikä onnistuu joko vuorottelemalla tai useilla Wii Remoteilla.


title: Wii Sports

text: Nyrkkeily on ainoa "Wii Sportsin" laji, jossa pelaajan täytyy käyttää apuna nunchuk-ohjainta. Tarkoituksena on lyödä vastapuolen pelaaja kanveesiin. Ohjaimet toimivat käsinä. Ohjaimia heiluttamalla voidaan lyödä vastustajaa. Kasvoja voi suojata iskuilta nostamalla ohjaimet kasvojen eteen ja vartaloa suojatessa vastaavasti ohjaimet lasketaan keskivastalon tasolle. Ohjaimia kallistamalla pelihahmo väistelee vastustajan iskuja.


title: Wii Sports

text:
Vuoden 2006 E3-messuilla peli voitti Game Critics Awardsin Best Sports Game -palkinnon (paras urheilupeli).
Vuoden 2007 Game Developers Conference -tilaisuudessa Wii Sports voitti kaksi Game Developers Choice Awards -palkintoa. Ensimmäinen palkinto tuli "Erinomaisesta pelisuunnittelusta" (Excellence in Game Design) ja toinen "Peli-innovaatiosta" (Game Innovation Spotlights).


title: V2 – Jäätynyt enkeli

text: V2 – Jäätynyt enkeli on 12. tammikuuta 2007 ensi-iltansa saanut suomalainen jännityselokuva. Se on jatko-osa vuonna 2004 julkaistulle elokuvalle "Vares – yksityisetsivä" ja Vares-elokuvasarjan toinen osa. Elokuva perustuu Reijo Mäen romaaniin "Jäätynyt enkeli". Elokuvan ohjaaja on Aleksi Mäkelä, joka ohjasi myös ensimmäisen osan. Jussi Vareksen roolissa nähdään toista ja viimeistä kertaa Juha Veijonen.


title: V2 – Jäätynyt enkeli

text: Elokuvan kohtausmusiikin on säveltänyt Lauri Porra. Elokuvan soundtrack julkaistiin King Foon kautta 5. tammikuuta 2007 ja koostuu pääosin suomalaisesta metallimusiikista. Nimikappaleen ”Frozen Angel” esittää elokuvassa myös mukana oleva Norther-yhtye ja tunnuskappaleen ”Sleep Well” Kotipelto.


title: Apu Nahasapeemapetilon

text: Apu Nahasapeemapetilon Jr. on kuvitteellinen hahmo animaatiosarjassa "Simpsonit". Apu on paikallisen Kwik-E-Mart-lähikaupan kauppias Springfieldin kaupungissa. Hän on kotoisin Intiasta ja uskonnoltaan hindu. Apu puhuu englantia kieliopillisesti oikein, mutta vahvalla koomisella aksentilla. Apulla on vaimo Manjula Nahasapeemapetilon ja heillä on kahdeksan lasta, jotka ovat kahdeksaiset. Lasten nimet ovat Anoop, Uma, Nabendu, Poonam, Pria, Sandeep, Sashi ja Gheet. Apun liikekumppanina on hänen veljensä Sanjay, joka on myös perheellinen mies.


title: Apu Nahasapeemapetilon

text: Apu on Simpsonin perheen ystävä ja Simpsonit ovat useasti auttaneet häntä perhe- ja viranomaisasioissa. Apulla on tapana kutsua Homer Simpsonia nimellä ”herra Homer”. Apun vakiohokema on ”Thank you, come again” ("Kiitos, tulkaa uudelleen"), jonka hän sanoo aina asiakkailleen ystävällisellä äänellä näiden maksettua ostoksensa.


title: Apu Nahasapeemapetilon

text: Apun ääninäyttelijänä toimii Hank Azaria. Manjulan ääninäyttelijä oli alkuun Jan Hooks, myöhemmin Tress MacNeille ja Maggie Roswell. Sanjayn ääninäyttelijä on Harry Shearer. Yksikään näistä näyttelijöistä ei oikeasti ole intialaistaustainen.


title: Apu Nahasapeemapetilon

text: Azaria on kertonut Apun aksentin saaneen innoituksensa osittain todelliselta Los Angelesissa asuneelta intialaistaustaiselta kauppiaalta, jonka kaupassa hän asioi nuoruudessaan useasti, ja osittain intialaiselta hahmolta, jota brittiläinen koomikko Peter Sellers esitti vuoden 1968 komediaelokuvassa "Pahuksenmoiset pirskeet". Apun ensiesiintyminen "Simpsoneissa" oli 1. tuotantokauden jaksossa ”Sankarin pää”.


title: Apu Nahasapeemapetilon

text: Apu vilahtaa "Simpsonien" alkutekstijaksossa, jossa Bart Simpson ohittaa hänet jalkakäytävällä. 2.–19. tuotantokaudella käytetyssä versiossa Apu ulkoiluttaa pientä koiraa, jota tosin ei ikinä ole nähty itse sarjassa. Alkutunnuksen uudemmassa versiossa hän kävelyttää kahdeksaa lastaan.


title: Apu Nahasapeemapetilon

text: Apu on kotoisin Intiasta. Hänen menneisyydestään kerrottiin 7. tuotantokauden jaksossa ”Muukalaiset kuriin”, jonka mukaan hän valmistui nuorena Kalkutan teknillisestä yliopistosta tietokoneinsinööriksi ja lähti Yhdysvaltoihin jatko-opintoihin. Hän alkoi työskennellä Springfieldin Kwik-E-Martissa maksaakseen opiskelulainansa, muttei koskaan lähtenyt Yhdysvalloista ja jäi loppuiäkseen kauppiaaksi. Opiskeluviisumin voimassaoloajan umpeuduttua Apusta tuli laiton siirtolainen, mutta samassa jaksossa hän läpäisi kansalaisuustestin Simpsonien avulla ja sai Yhdysvaltain kansalaisuuden välttyen siten karkotukselta.


title: Apu Nahasapeemapetilon

text: Apun ja Manjulan avioliitto järjestettiin jo Apun ollessa lapsi. He eivät olleet nähneet toisiaan kahteenkymmeneen vuoteen kun Manjula yllättäen saapui Yhdysvaltoihin ja vanhemmat vaativat heitä menemään viimein naimisiin. Apu vastusti aluksi ajatusta, mutta rakastuikin Manjulaan tavattuaan tämän, ja he päättivät kaikesta huolimatta mennä naimisiin. Tämä kaikki tapahtui 9. tuotantokauden jaksossa ”Kaksi rva Nahasapeemapetilonia”. Manjula synnytti kahdeksaiset 11. kauden jaksossa ”Suuri kahdeksikko” käytettyään liikaa hedelmällisyysruiskeita.


title: Apu Nahasapeemapetilon

text: Vähissä olevalla vapaa-ajallaan Apu viettää aikaa perheensä kanssa. Apu alentui syrjähyppyyn 13. kauden jaksossa ”Ihana Apu” aloittamalla muutaman päivän pituisen suhteen Kwik-E-Martin pirtelökonetta täyttävän naisen kanssa. Saatuaan tietää suhteesta Manjula uhkasi avioerolla, mutta antoi lopulta anteeksi Apun osoitettua syvää katumusta.


title: Apu Nahasapeemapetilon

text: 5. kauden jakson ”Homerin kvartetti” mukaan Apu kuului 1980-luvun alussa menestyneeseen parturikvartettiyhtyeeseen nimeltä "Be Sharps" () yhdessä Homer Simpsonin, rehtori Skinnerin ja poliisipäällikkö Wiggumin kanssa (Wiggum korvattiin myöhemmässä vaiheessa Barneylla). Yhtyeen managerin määräyksestä Apu joutui tilapäisesti vaihtamaan liian pitkän ja vaikean sukunimensä du Beaumarchaiksiksi.


title: Apu Nahasapeemapetilon

text: Apu Nahasapeemapetilon on 24 tuntia vuorokaudessa auki olevan Kwik-E-Mart-lähikaupan kauppias. Kaupan tunnetuin tuote on Squishee-pirtelö. Apulla on tapana veloittaa kaikista tuotteista kiskurihintoja ja hänen vihjaillaan usein myyvän vanhentuneita elintarvikkeita viimeisen käyttöpäivän jälkeen. Hän myös närkästyy helposti siitä, että asiakkaat esimerkiksi silmäilevät lehtiä ennen kuin ovat maksaneet ne. Toisaalta Apu on hyvin palvelualtis, kohtelias maksaville asiakkaille ja omistautunut työlleen. Hän on kertonut kerran työskennelleensä 96 tuntia yhtäjaksoisesti kaupassaan. Vain hyvin poikkeuksellisissa tapauksissa hän jättää kaupan veljensä Sanjayn, tämän pojan Jamsheedin tai omien lastensa vahdittavaksi.


title: Apu Nahasapeemapetilon

text: 5. kauden jaksossa ”Homer ja Apu” Homer ilmiantoi Apun pilaantuneen lihan myymisestä ja tämä menetti väliaikaisesti työnsä, mutta sai sen takaisin James Woodsin hetkellisen tuurauksen jälkeen, pelastettuaan tämän hengen ryöstössä. Apu on vegaani, ja Kwik-E-Martin katolta löytyykin Apun kasvispuutarha. Kaupan tiskillä nähdään usein hindulaisen Ganesha-jumalan patsas.


title: Apu Nahasapeemapetilon

text: Apun Kwik-E-Mart on yksi Springfieldin ryöstetyimmistä lähikaupoista; eräässä jaksossa Apu kertoo, että häntä on ammuttu vuoden aikana kahdeksan kertaa Springfieldin poliisivoimien puutteen vuoksi. Aseellisia ryöstöjä tekee pääasiassa paikallinen pikkurikollinen Snake Jailbird. Kouluhäiriköt Jimbo, Kearney ja Dolph käyvät näpistämässä tavaraa aina kun Apun silmä välttää. Lisäksi 1. kauden jaksossa ”Komedian kuningas” Sideshow Bob ryösti Kwik-E-Martin naamioituneena Hassu-klovniksi.


title: Apu Nahasapeemapetilon

text:
Jakson ”Homer ja Apu” mukaan Kwik-E-Martin juuret johtavat Apun kotimaahan Intiaan, jossa sijaitsee ensimmäinen lähikauppa, ja ketjun ensimmäinen myymälä sijaitsee jossain Himalajalla vuoren huipulla. Myymälää pitää pystyssä johtaja-guru, jolta kauppaan saapuvat vierailijat saavat kysyä kolme kysymystä.
Jotkut amerikanintialaiset pitävät Apun hahmoa leimaavana ja jopa rasistisena stereotyyppinä. Intialaistaustainen koomikko Hari Kondabolu teki aiheesta vuonna 2017 dokumenttielokuvan "The Problem With Apu". Keväällä 2018 asiaa kommentoitiin 29. kauden jaksoon ”Sanoista pahoihin tekoihin” sisältyneellä kohtauksella, jossa Lisa ja Marge keskustelevat poliittisesti epäkorrekteista hahmoista samalla kun taustalla näkyy Apun kuva. Seuranneessa julkisessa keskustelussa monet syyttivät kohtauksen kiertelevän todellista ongelmaa, koska siinä annettiin ymmärtää, että sarjan tekijät eivät aio muuttaa mitään.


title: D-liitin

text: D-liitin on yleinen elektroniikkaliitin, josta on monta eri versiota erilaiseen käyttöön. Liittimen kehitti ITT Cannon vuonna 1952.


title: D-liitin

text: Yleisimmät D-liittimet tyypillisine käyttökohteineen ovat:


title: Kopiokortti

text: Kopiokortti on maksukortti, joka sisältää tiedot kopiokoneen käyttäjän käyttöoikeuksista ja kopiomääristä. Kopiokorttien avulla voidaan esimerkiksi rajoittaa värikopioiden ottaminen vain tietyn käyttäjäryhmän oikeudeksi tai estää henkilöä ylittämästä hänelle asetettua kopiomäärärajoitusta. Yleinen sovellus on sellainen, että jokin yritys tai oppilaitos myy kopiokoneisiinsa sopivia kopiokortteja, jotka sisältävät oikeuden tiettyyn määrään kopioita. Kun kortille ohjelmoitu kopiointioikeus on käytetty, kortti tulee ladata tai ostaa uusi, mikäli kopiointia halutaan jatkaa.


title: Hovi

text:
Hovi on hallitsijan (historiallisesti myös korkeiden aatelisten tai kirkkoruhtinaiden) asunto, tilukset ja muu lähiympäristö sekä siihen kuuluva henkilökunta. Hovissa sen haltija, teki päätöksensä ja vietti siellä aikaa.
Hovit ovat tärkeitä kulttuurillisia ja poliittisia keskuksia. Hovit on useimmiten rakennettu palatsiin tai linnaan, mutta mahdollisesti myös kartanoon tai muuhun suureen rakennukseen. Renessanssin aikaan hovit kehittyivät enemmän kulttuurilliseen suuntaan. Tällöin kuninkaalliset, ruhtinaat ja muut aateliset ja rikkaat kiinnostuivat taiteesta, varsinkin antiikkisesta ja keräsivät suuret kokoelmat hoveihinsa.


title: Hovi

text: Hovin tärkeitä työntekijöitä ovat mm. hovimarsalkka, hovimestari, hovinainen, hovitaiteilija ja hovinarri. Hoviin kuului myös paljon muutakin väkeä, jotka hoitivat hovia, sen ympäristöä kuin asukkaita, joita he myös palvelivat ja avustivat.


title: Hovi

text: Tunnetuin suomalainen hovi sijaitsee Turun linnassa.


title: Hovi

text: Savossa, Karjalassa ja Inkerissä hovi-nimitys viittaa kartanoihin ja yleensäkin suuriin maatiloihin.


title: Ludvig II (Baijeri)

text: Ludvig II (Ludwig Friedrich Wilhelm von Wittelsbach, 25. elokuuta 1845 – 13. kesäkuuta 1886) oli Baijerin kuningas vuosina 1864–1886. Hänet muistetaan käytökseltään omalaatuisena kuninkaana, joka rakennutti useita satumaisen hienoja linnoja. Kesäkuun 9. päivä 1886 Ludvig syrjäytettiin julistamalla hänet mielisairaaksi. Hän kuoli muutamaa päivää myöhemmin 40-vuotiaana hukkumalla epäselviksi jääneissä olosuhteissa.


title: Ludvig II (Baijeri)

text: Ludvig vietti onnettoman lapsuuden tyrannimaisen kotiopettajan kasvatettavana. Hän tunsi jo lapsena itsensä hyvin yksinäiseksi ja etsi lohtua vetäytymällä omaan haavemaailmaansa. Hänen mieluisinta ajanvietettään oli vaellella Baijerin vuoristomaisemissa. Ludvig oli vasta 18-vuotias, kun hänen isänsä, kuningas Maksimilian II kuoli äkillisesti maaliskuussa 1864. Ludvigista tuli Baijerin kuningas. Hän oli komea nuori mies ja saavutti välittömästi suuren kansansuosion. Ludvigin tilanne oli kuitenkin hyvin vaikea, sillä hänen isänsä ei ollut valmentanut häntä juuri ollenkaan kuninkaan tehtäviin. Kaikkien yllätykseksi hän kuitenkin osoittautui varsin älykkääksi ja tunnolliseksi hallitsijaksi.


title: Ludvig II (Baijeri)

text: Ludvig meni vuonna 1867 kihloihin serkkunsa, Baijerin herttuattaren Sophien kanssa. Ludvig purki kuitenkin kihlauksen vain kaksi päivää ennen häitä. Syyksi on arveltu Ludvigin yliherkkää luonnetta, joka ei sietänyt ajatusta siitä, että joku ihminen pääsisi liian lähelle häntä. On myös arveltu, että Ludvig oli homoseksuaali. Täysin yksin Ludvig ei kuitenkaan jäänyt. Itävallan keisarinna Elisabet ja Ludvig olivat ystävällisissä väleissä koko elämänsä ja harrastivat syvällistä kirjeenvaihtoa keskenään. Toinen henkilö, jolle hän saattoi purkaa hallitsemiseen liittyviä huolia, oli Preussin kansleri Otto von Bismarck, joka suhtautui isällisen hyväntahtoisesti nuoreen Ludvigiin.


title: Ludvig II (Baijeri)

text: Yksi ystävä oli kuitenkin yli muiden: säveltäjä Richard Wagner. Ludvigin ensimmäisiä toimia kuninkaana oli kutsua Wagner hoviinsa. Hän maksoi kaikki Wagnerin velat ja lupasi jatkossa rahoittaa tämän suuria oopperahankkeita. Kaikki baijerilaiset eivät kuitenkaan olleet yhtä ihastuneita Wagneriin kuin Ludvig, ja niinpä hän joutui sisäpoliittisista syistä ottamaan etäisyyttä Wagneriin. Hän kuitenkin pysyi Wagnerin oopperoiden fanaattisena ihailijana koko elämänsä ajan.


title: Ludvig II (Baijeri)

text: Poliittisesti Ludvigin hallintokausi oli myrskyisää aikaa. Ludvigia eivät kiinnostaneet sotilaalliset asiat, mutta Baijeri osallistui kuitenkin Itävallan puolella Preussin ja Itävallan väliseen sotaan vuonna 1866. Preussi voitti ja Baijeri joutui yhä enemmän Preussin kasvavan voiman alaiseksi. Tätä sotatappiota on pidetty ratkaisevana tekijänä sille, että kuningas vetäytyi julkisuudesta omiin haavemaailmoihinsa.


title: Ludvig II (Baijeri)

text: Kun Saksan keisarikunta vuonna 1871 perustettiin, ei Baijerilla ollut mahdollisuuksia jäädä itsenäisenä kuningaskuntana sen ulkopuolelle, vaan se liittyi osaksi Saksaa. Ludvig piti tätä Baijerin itsenäisyyden kaventumista masentavana ja alkoi menettää kiinnostustaan politiikkaan.


title: Ludvig II (Baijeri)

text: Ludvig tunnetaan nykyään erityisesti rakennuttamistaan loisteliaista linnoista ja palatseista. Linderhofin palatsi on tehty kuninkaan ihailemaan ranskalaiseen tyyliin, samoin Herrenchiemseen palatsi, jonka esikuvana on ollut Versailles. Mutta loisteliain linnoista on Neuschwanstein, joka kuvastaa hyvin sitä romanttista fantasiamaailmaa, johon Ludvig pakeni maailman murheita. Neuschwansteinissa on paljon Wagnerin oopperoihin liittyviä seinämaalauksia ja muuta satumaista rekvisiittaa. Linnan sisustuksessa esiintyy myös usein Ludvigin lempieläin joutsen, joka viittaa Wagnerin Lohengrin oopperan joutsenritariin. Kultaa, marmoria, samettia ja silkkiä on käytetty sisustuksessa ylenpalttisesti ja lähes mauttomalla tavalla.


title: Ludvig II (Baijeri)

text: Ludvigin rakennusprojektit olivat tolkuttoman kalliita, ja hän velkaantui vähitellen pahasti. Ludvig kuitenkin piti puhetta rahasta pikkumaisena niuhottamisena, jolla yritettiin estää hänen suurien ideoidensa toteuttaminen. Hän ei ylipäätään sietänyt sitä, että häntä vastustettiin, sillä hän oli ehdottoman itsevaltiuden kannattaja ja piti itseään jumalan valitsemana hallitsijana. Todellisuudessa hän oli perustuslaillisen monarkian päämies, jota ministerien muodostama kabinetti ohjaili.


title: Ludvig II (Baijeri)

text: Ludvigin rakennuttamistoiminnan hyvänä puolena oli, että se työllisti paljon taiteilijoita ja käsityöläisiä. Hän myös teki merkittävän kulttuuriteon rahoittaessaan Wagnerin oopperoille omistetun oopperatalon rakentamista Bayreuthiin.


title: Ludvig II (Baijeri)

text: Vanhetessaan Ludvig erakoitui yhä enemmän ja enemmän. 1875 lähtien hän oli hereillä enää vain öisin. Hän ei enää halunnut tavata ministereitään ja neuvonantajiaan, vaan keskusteli näiden kanssa vain kirjeitse. Teatteriin hän järjesti itselleen yksityisnäytöksiä. Kuninkaan käytös muuttui monessa suhteessa omituiseksi. Hän vaati palvelijoitaan pukeutumaan 1600-luvun ranskalaiseen hovityyliin ja noudattamaan 1600-luvun käytöstapoja. Hän keskusteli Ranskan kuningas Ludvig XIV:n patsaan kanssa. Hän nukkui päivisin ja ajeli öisin loisteliailla vaunuilla linnojensa ympäristössä.


title: Ludvig II (Baijeri)

text: Rakennusprojektit eivät edenneet, koska hän muutti jatkuvasti mieltään sen suhteen, mitä pitäisi rakentaa ja minne. Myös rahat olivat usein lopussa, eikä Ludvig saanut Baijerin valtiota takaamaan tarvitsemiansa suuria lainoja. Ludvig on myöhemmin uskottu sairastaneen skitsofreniaa, joka oli tuolloin tuntematon sairaus. Myöhemmin skitsofrenia oli ehkä yksi syy Ludvigin kummalliseen käyttäytymiseen.Baijerin hallitus ja Ludvigin setä prinssi Luitpold totesivat, että oli aika siirtää omituinen kuningas ”varhaiseläkkeelle”. Ludvig asetettiin 9. kesäkuuta 1886 holhouksen alaiseksi ja Luitpold nimitettiin sijaishallitsijaksi. Toimenpidettä perusteltiin Ludvigin ”parantumattomalla mielisairaudella”, vaikka hänelle ei ollut tehty kunnon lääkärintarkastusta. Todistajanlausunnot olivat ristiriitaisia: kaikki myönsivät, että kuninkaan käytös on hieman omituista, mutta toisaalta hän pystyi myös järkevään keskusteluun.


title: Ludvig II (Baijeri)

text: Ludvig siirrettiin tarkkailtavaksi Bergin linnaan lähelle Müncheniä. Hänelle sallittiin kuitenkin valvotut kävelyretket linnan ympäristössä. Pari päivää Bergiin saapumisen jälkeen hän lähti kävelylle häntä hoitavan lääkärin, Bernhard von Guddenin kanssa. Tämän jälkeen ei tiedetä, mitä tarkalleen ottaen tapahtui. Tiedetään vain se, että heidät molemmat löydettiin 13. kesäkuuta hukkuneina linnan lähellä olevasta Starnberginjärvestä. Virallinen selitys oli, että Ludvig oli päättänyt tappaa itsensä hukuttautumalla, ja kun lääkäri oli yrittänyt estää häntä, oli Ludvig tappanut itsensä ohella lääkärinkin. Mutta myös monenlaisia salaliittoteorioita on rakenneltu Ludvigin kuolemaan liittyen.


title: Ludvig II (Baijeri)

text: Ludvigin kuoleman jälkeen hänen kunniakseen rakennettiin pieni kappeli. 13. kesäkuuta on Baijerissa hänen kuolemansa muistopäivä.


title: Ludvig II (Baijeri)

text: Ludvigin kuoleman jälkeen kuninkaaksi tuli hänen veljensä Otto, joka toisin kuin Ludvig, oli ollut jo vuodesta 1872 lähtien täysin yksiselitteisesti mielisairas ja kykenemätön hoitamaan virkaansa. Sijaishallitsijana jatkoi prinssi Luitpold. Hän määräsi kaikki Ludvigin rakennusprojektit välittömästi keskeytettäviksi, ja niinpä sekä Herrenchiemseen palatsi että Neuschwansteinin linna jäivät keskeneräisiksi.


title: Ludvig II (Baijeri)

text: Neuschwanstein avasi ovensa vierailijoille jo seitsemän viikkoa Ludvigin kuoleman jälkeen, jotta rakentamisesta kertyneet velat saatiin maksettua. Linna on samassa käytössä tänäkin päivänä, ja se on hyvin suosittu matkailukohde.


title: Ludvig II (Baijeri)

text: Ludvigin erikoinen persoonallisuus on inspiroinut monia kirjailijoita, säveltäjiä ja elokuvantekijöitä. Häneen viitataan usein nimillä Schwanenkönig (suom. Joutsenkuningas) ja Märchenkönig (suom. Satukuningas).


title: Derek Roy

text:
__notoc__
Derek Roy (s. 4. toukokuuta 1983 Ottawa, Ontario) on kanadalainen jääkiekkoilija, pelipaikaltaan keskushyökkääjä. Hän edustaa SHL-seura Linköping HC:ta.


title: Derek Roy

text: Ennen ammattilaisuraansa Roy pelasi vuodet 1999–2003 Kitchener Rangersissä juniorisarja OHL:ssä. Hän pelasi ensimmäisellä kaudellaan 66 runkosarjaottelua ja teki 87 tehopistettä, 34 maalia ja 53 syöttöpistettä, ollen näin OHL:n tulokkaiden pistepörssin voittaja sekä joukkueensa eniten pisteitä ja maaleja tehnyt pelaaja. Kauden päätteeksi hänet valittiin sekä OHL:n että Canadian Hockey Leaguen tulokkaiden tähdistöön ja palkittiin Emms Family Awardilla OHL:n vuoden tulokkaana. Lisäksi Canadian Hockey League palkitsi hänet CHL Sportsmanlike Player of the Year -palkinnolla hyvästä urheiluhengestä ja CHL Plus/Minus Awardilla. Hän oli Kitchener Rangersin paras pistemies ja maalintekijä myös kahdella seuraavalla runkosarjakaudella, kausina 2000–2001 ja 2001–2002.


title: Derek Roy

text: Neljännellä ja viimeisellä OHL-kaudellaan Roy oli runkosarjassa Kitchenerin sisäisen pistepörssin toinen 18 runkosarjaottelua enemmän pelanneen Mike Richardsin jälkeen. Keväällä 2003 hän oli johdattamassa Kitcheneriä joukkueen kapteenina ensin OHL:n mestaruuteen (J. Ross Robertson Cup) ollen OHL:n pudotuspelien toiseksi tehokkain pelaaja Ottawa 67's -joukkueessa pelanneen Corey Locken jälkeen ja myöhemmin Canadian Hockey Leaguen mestaruuteen, Memorial Cupin voittoon. Roy palkittiin keväällä 2003 Wayne Gretzky 99 Awardilla OHL:n pudotuspelien arvokkaimpana pelaajana sekä Stafford Smythe Memorial Trophylla Memorial Cup -turnauksen arvokkaimpana pelaajana. Lisäksi hänet valittiin Memorial Cup -turnauksen tähdistökentälliseen. Roy pelasi nelivuotisen OHL-uransa aikana 243 runkosarjaottelua, joissa teki yhteensä 335 tehopistettä, 147 maalia ja 188 syöttöpistettä.


title: Derek Roy

text: Buffalo Sabres varasi Royn NHL:ään numerolla 32 toisella kierroksella. Ammattilaisuransa hän aloitti syksyllä 2003. Hänelle kertyi NHL-kokemusta kauden 2003–2004 aikana 49:n ottelun verran, joissa hän teki 19 tehopistettä, yhdeksän maalia ja kymmenen syöttöpistettä. Osa kaudesta kului myös Rochester Americansissa AHL:ssä, jossa hän pelasi 26 runkosarjaottelua tehoin kymmenen maalia ja 16 syöttöpistettä sekä 16 pudotuspeliottelua tehoin kuusi maalia ja kahdeksan syöttöpistettä.


title: Derek Roy

text: Seuraavan kauden Roy pelasi kokonaan Americansissa NHL-kauden peruunnuttua vuoksi. Hän oli runkosarjassa Rochesterin neljänneksi paras pistemies Chris Taylorin, Thomas Vanekin sekä Jason Pominvillen jälkeen ja pudotuspeleissä joukkueen tehokkain pelaaja yhdessä Paul Gaustadin kanssa. Roy aloitti NHL-kauden 2005–2006 AHL:ssä, mutta pelattuaan vahvan alkukauden Rochesterissa, hänet nostettiin ylös Sabresin NHL-miehistöön, johon hän kuului koko loppukauden. Hän pelasi tuon kauden aikana 70 NHL:n runkosarjaottelua tehden 46 tehopistettä, 18 maalia ja 28 syöttöpistettä, seitsemänneksi eniten joukkueensa sisällä, sekä 18 NHL:n pudotuspeliottelua ollen konferenssifinaaleihin edenneen Sabresin kolmanneksi tehokkain pelaaja Daniel Brièren ja Chris Druryn jälkeen tehtyään tehot viisi maalia ja kymmenen syöttöpistettä.


title: Derek Roy

text: Roy oli kaudella 2007–2008, neljännellään NHL:ssä, ensimmäisen kerran Buffalo Sabresin eniten pisteitä tehnyt pelaaja. Hän teki tuolla kaudella NHL-uransa ennätyspisteet, 81 tehopistettä, 32 maalia ja 49 syöttöpistettä, 78:ssa ottelussa. Hän on ollut joukkueensa paras pistemies myös kausina 2008–2009 ja 2009–2010. Runkosarjakausi 2010–2011 jäi Royn osalta kesken 35:n ottelun jälkeen hänen reisilihaksensa repeydyttyä joulukuussa pelatussa ottelussa ja tarvittua leikkausta. Ennen loukkaantumistaan hän oli ollut tuollakin kaudella joukkueensa eniten pisteitä tehnyt pelaaja. Keväällä 2011 hän palasi jäille yhteen pudotuspeliotteluun.


title: Derek Roy

text: Heinäkuussa 2012, kahdeksan Buffalossa pelatun kauden jälkeen, Roy siirtyi pelaajakaupassa Dallas Starsiin. Sabres sai vaihdossa hyökkääjä Steve Ottin ja puolustaja Adam Pardyn. Huhtikuussa 2013 hän siirtyi vuorokausi ennen kauden 2012–2013 siirtotakarajaa Vancouver Canucksiin, joka antoi Starsille vaihdossa puolustaja Kevin Connautonin sekä toisen kierroksen varausvuoron.


title: Derek Roy

text: Heinäkuussa 2013 Roy siirtyi yksivuotisella sopimuksella St. Louis Bluesiin ja heinäkuussa 2014 niin ikään yksivuotisella sopimuksella Nashville Predatorsiin. Joulukuussa 2014 hän siirtyi Edmonton Oilersiin.


title: Derek Roy

text: Roy on voittanut Kanadan maajoukkueessa olympiapronssia 2018 ja MM-hopeaa 2008 ja 2009. Alle 20-vuotiaiden jääkiekon maailmanmestaruuskilpailuissa hän pelasi kerran, vuonna 2003, ollen niissäkin voittamassa hopeaa.


title: Ludvig II

text: Ludvig II tai Ludwig II voi tarkoittaa muun muassa seuraavia:


title: Luettelo Suomen rannikkokunnista

text: Tämä on luettelo Suomen rannikkokunnista. Luettelo sisältää Suomen kunnat, joilla on merenrantaa, lueteltuna karkeasti järjestyksessä rannikkoa pitkin Perämereltä Suomenlahdelle. Kaupunkien nimet on lihavoitu.


title: Luettelo Suomen rannikkokunnista

text: Pohjanlahden rannikkokuntia on kuudessa maakunnassa.


title: Luettelo Suomen rannikkokunnista

text: Lapin kunnat:


title: Luettelo Suomen rannikkokunnista

text: Pohjois-Pohjanmaan kunnat:


title: Luettelo Suomen rannikkokunnista

text: Keski-Pohjanmaan kaupunki:


title: Luettelo Suomen rannikkokunnista

text: Pohjanmaan kunnat:


title: Luettelo Suomen rannikkokunnista

text: Satakunnan kunnat:


title: Luettelo Suomen rannikkokunnista

text: Varsinais-Suomen kunnat:


title: Luettelo Suomen rannikkokunnista

text: Saaristomeren ja Ahvenenmeren rannikkokuntia on kahdessa maakunnassa.


title: Luettelo Suomen rannikkokunnista

text: Kaikki Ahvenanmaan kunnat ovat rannikkokuntia.


title: Luettelo Suomen rannikkokunnista

text: Suomenlahteen rajoittuvat Uusimaa ja Kymenlaakso.


title: Luettelo Suomen rannikkokunnista

text: Uudenmaan kunnat:


title: Luettelo Suomen rannikkokunnista

text: Kymenlaakson kunnat:


title: Maaherra (runo)

text: Maaherra () on Johan Ludvig Runebergin kirjoittama runo, joka kuuluu hänen runoteokseensa "Vänrikki Stoolin tarinat". Se on teoksen vuonna 1860 julkaistun toisen osan toiseksi viimeinen runo. Runon nimihahmo on Savo-Karjalan läänin maaherra Olof Wibelius (1752–1823), joka osoittaa siviilirohkeutta vastustaessaan venäläisen kenraalin määräyksiä Ruotsin lakiin vedoten.


title: Maaherra (runo)

text: "Maaherra" sijoittuu Suomen sodan vaiheeseen, jossa Suomen virkamieskunta joutuu tekemisiin maan miehittäneiden venäläisten kanssa. Runossa venäläisten joukkojen komentaja astuu iäkkäänä ja väsyneenä kuvatun maaherra Wibeliuksen virkahuoneeseen ja vaatii tätä allekirjoittamaan julistuksen, jossa uhataan Ruotsin armeijan riveissä taistelevien sotilaiden perheitä häädöllä kodeistaan, mikäli sotilaat eivät palaa kotiseudulleen. Wibelius kuitenkin asettuu uhmaamaan komentajaa: hän ilmoittaa, että komentajan vaatimus on laiton Ruotsin lain mukaan, joka kieltää ulottamasta rangaistuksia omaisiin, ja muistuttaa, että Venäjän keisari on luvannut pitää maan lait voimassa. Nähtyään tämän komentaja lähtee pois, vaikuttuneena maaherran pelottomuudesta ja lainkuuliaisuudesta. Maaherran nuoret sihteerit ihailevat vierestä tämän velvollisuudentuntoa.


title: Maaherra (runo)

text: "Maaherra" muodostaa huomattavan poikkeuksen "Vänrikki Stoolin tarinoiden" runojen joukossa: se on teoksen ainoa runo, jonka sankarina ei ole sotilas vaan siviili. Runon ensimmäisessä säkeistössä korostetaan, että myös aseettomat miehet voivat tilanteen niin vaatiessa yltää samanlaisiin urotekoihin kuin sotilaat. Tällaisena miehenä esitetään maaherra Wibelius, joka on "rauhan mies jo nuorest' iästään", mutta kykenee puolustamaan maataan lain voimalla.


title: Maaherra (runo)

text: Runosta muistetaan parhaiten seuraavat säkeet:


title: Maaherra (runo)

text: Runo perustuu todellisiin tapahtumiin Suomen sodan ajalta: venäläisten joukkojen ylipäällikkö Friedrich Wilhelm von Buxhoevden antoi 2. huhtikuuta 1808 julistuksen, jossa määrättiin takavarikoitaviksi Ruotsin armeijassa taistelevien suomalaisten upseerien palkat, virkatalot ja omaisuudet, mutta maaherra Wibelius kieltäytyi noudattamasta sitä, koska katsoi sen olevan Ruotsin lain vastainen ja näki velvollisuutenaan lain turvan vartioimisen kaikissa oloissa. Julistuksessa vaaditut toimet peruutettiinkin lopulta. Runossa näitä tapahtumia on kuitenkin huomattavasti dramatisoitu: todellisuudessa Wibelius ja von Buxhoevden kävivät sananvaihtonsa kirjeitse, eivät silmätysten samassa huoneessa. Lisäksi Wibelius oli todellisuudessa vain lyhyen aikaa venäläisten armoilla, sillä ruotsalaiset valtasivat pian läänin pääkaupungin Kuopion takaisin. Ruotsalaisten perääntyessä hieman myöhemmin uudelleen Wibelius pakeni heidän mukanaan Ruotsiin.


title: Maaherra (runo)

text: Runeberg kirjoitti "Maaherran" kaikista "Vänrikki Stoolin tarinoiden" runoista viimeisenä. Hän oli lokakuun alussa 1860 käynyt jo jättämässä teoksen toisen osan käsikirjoituksen kustantajalleen, mutta sairastui kotimatkalla Helsingistä Porvooseen pahaan kuumetautiin. Sairasvuoteellaan hän kirjoitti marraskuun lopussa vielä tämän yhden runon, joka ehdittiin liittää kokoelmaan ennen sen julkaisemista. Runeberg lienee tässä – kuten useissa muissakin "Vänrikki Stoolin tarinoiden" runoissa – käyttänyt lähteenään Gustaf Montgomeryn Ruotsissa julkaisemaa Suomen sodan historiaa, jossa lainattiin von Buxhoevdenin ja Wibeliuksen kirjeenvaihtoa.


title: Maaherra (runo)

text: "Maaherra" nostaa esille siviilin lakiin vetoavan passiivisen vastarinnan, ja runoon viitattiin useasti sortovuosien aikana perustuslaillisten piirissä. "Maaherraa" onkin sanottu koko "Vänrikki Stoolin tarinoiden" poliittisilta vaikutuksiltaan merkittävimmäksi runoksi.


title: Bongo Comics

text: Bongo Comics on yhdysvaltalainen sarjakuva-albumeja julkaiseva kustantajayhtiö, joka on keskittynyt lähinnä Simpsoneiden ja Futurama-sarjakuvien julkaisemiseen. Suurimmaksi osaksi yhtiö julkaisee Simpsoneihin liittyviä sarjakuvia, ja myös muutamaa Futuramaa, joita ovat muun muassa Simpsons Comics, Futurama Comics, Krusty Comics, Lisa Comics, Bart Simpson, Bartman, Itchy & Scratchy Comics ja Radioactive Man. Steve Vance, Cindy Vance, Bill Morrison ja Simpsoneiden luoja Matt Groening perustivat Bongo Comics -yhtiön vuonna 1993.


Propaganda ensimmäisessä maailmansodassa pyrki värväämään sotilaita ja luomaan isänmaallista taistelutahtoa. Vihollisen tekemistä julmuuksista kerrottiin kauhutarinoita ja sotasensuurilla pyrittiin estämään tietojen leviämistä tappiollisista taisteluista.


title: Propaganda ensimmäisessä maailmansodassa

text:
Britanniassa propaganda ajoi ihmisiä ensimmäisen maailmansodan alussa liittymään armeijaan ja lähtemään rintamalle.
Lehdet julistivat joka maassa sodan alussa toiveikasta, isänmaallista propagandaa. Propaganda pyrki luomaan taistelutahtoa, ja kylvämään vihaa vastustajia kohtaan, sekä kasvattamaan omien poliitikkojen suosiota. Isossa-Britanniassa ennen sotaa sitä vastustaneet poliitikot pitivät mahtipontisia isämaallisia värväyspuheita, joilla houkuteltiin sotilaita liittymään armeijalle ja lähtemään rintamalle. Eräs värvääjä, Horatio Bottomley, joka piti erityyppisiä värväyspuheita erilaisista palkkioista, ja sai värvättyä eniten miehiä. Lontoossa kierteli naisia, jotka tarjosivat siviilipukuisille miehille valkoisia sulkia, jotka symboloivat pelkuruutta ja epäisänmaallisuutta. Sodanvastaisia kirjoituksia julkaisivat pasifistit ja muut sodanvastustajat, sekä bolševikit ja kommunistit, joiden mukaan vallankumouksellinen defaitismi ja kieltäytyminen rintamapalveluksesta imperialistisia päämääriä palvelevan sodan aikana ajoi vallankumouksen asiaa.


text: Sotasensuuri pyrki estämään tietojen leviämisen tappiollisista taisteluista siviiliväestön keskuuteen. Britanniassa sensuuri esti sotakirjeenvaihtajien saapumisen rintamalle ja ranskalaisille ei kerrottu oman armeijansa tappiosta maan rajalla. Monet Britannian lehdet taipuivat itsesensuurin avulla levittämään isänmaallista propagandaa. Propaganda vastusti myös oman maan epäisänmaallisiksi väitettyjä aineksia. Propagandalla haettiin myös puolueettomien maiden kannatusta.


text: Vihollisen tekemiä hirmutekoja liioiteltiin. On totta, että saksalaiset tekivät julmia tekoja Belgiassa, mutta niitä liioiteltiin Ranskan propagandassa. Saksalaisten väitettiin silpovan naisia. Rintamalle levisi huhuja, jotka paisuivat ja muuttuivat mielikuvituksellisiksi ja makaabereiksi kiertäessään rintamalla. Saksan rintamamiesten juoruissa väitettiin esimerkiksi venäläisten saapuneen länsirintamalle.


text: Osa propagandasta oli esimerkiksi sukupuolitautien vastaista valistusta.


text: Propagandan tueksi ja myös vastapainoksi painettiin rintamalla sotilaiden omasta aloitteesta rintamalehtiä, joissa oli ankaraa sotilashuumoria ja poliitikkoihin ja sotaherroihin kohdistuvia ilkeyksiä. Sodan loppupuolella levitettiin Saksan rintamasotilaiden keskuudessa vallankumouksellista propagandaa.


Kerrassaan merkillisten herrasmiesten liiga ("The League of Extraordinary Gentlemen") on Alan Mooren käsikirjoittama ja Kevin O'Neilin kuvittama sarjakuva. Kyseessä on steampunk-henkinen tieteissarjakuva, joka sijoittuu 1800-luvun lopun Englantiin. Sarjakuvaan on koottu suuri joukko 1800-luvun lopun ja 1900-luvun alun klassisesta tieteis- ja kauhukirjallisuudesta tuttuja hahmoja.


title: Kerrassaan merkillisten herrasmiesten liiga

text: Sarjakuva julkaistiin alun perin omana lehtenään vuosina 1999–2003. Suomessa sarjakuvan julkaisi kahtena erillisenä albumina Egmont vuonna 2003. Sarjakuvasta on tehty myös vuonna 2003 ilmestynyt "Herrasmiesliiga"-niminen elokuvaversio.


text: Sarjakuva sai sittemmin jatko-osan "Kerrassaan merkillisten herrasmiesten liiga: 1910". Tämä kertomus, joka viljelee runsaita viittauksia Bertolt Brechtin "Kolmen pennin oopperaan", kertoo liigan vaiheista uudella vuosisadalla. Toinen jatko-osa, "1969", vie uudistuneen liigan 1960-luvun Lontooseen. Molemmat jatko-osat on suomennettu.


text: Merkillisten herrasmiesten liiga toimii yhteistyössä Brittiläisen imperiumin tiedustelupalvelun kanssa. Sen jäseniä ovat ensimmäisessä tarinassa:Lisäksi sarjassa nähdään sivuosissa myös muita kirjallisuudesta tuttuja hahmoja, kuten:


text: Sherlock Holmesin esiintyminen vain sivuroolissa ja 1800-luvun ehkä tunnetuimman kauhuhahmon, kreivi Draculan, jääminen pelkäksi synkäksi muistoksi neiti Murrayn menneisyydessä johtuvat käsikirjoittaja Alan Mooren mukaan siitä, että nämä hahmot olisivat muuten jättäneet sarjakuvan muut hahmot liiaksi varjoonsa.


title: Hemminki

text: Hemminki on suomalainen miehen etunimi.


title: Hemminki

text: Hemminki on suomalainen muunnos pohjoismaisesta nimestä Hemming, joka esiintyy myös sukunimenä, mutta jonka merkitys on epäselvä. Yksi mahdollinen merkitys on 'nahka'.


title: Hemminki

text: Suomen almanakassa nimi on ollut vuodesta 1708 lähtien vaihdellen kirjoitusasuissa "Hemmingus", "Hemingus" ja "Hemming". Vuodesta 1890 lähtien se on ollut muodossa Hemminki.


title: Hemminki

text: Vuoden 2012 loppuun mennessä Väestörekisterikeskuksen mukaan Hemminki-nimisiä on Suomessa ollut kirjoilla 916 miestä ja ainakin kaksi naista, ja Hemming-nimisiä 1653 miestä ja ainakin kaksi naista.


title: Hemminki

text: Hemminki on myös sukunimi, eikä mitenkään erityisen harvinainen. Sukunimenä Hemminkiä käytetään ainakin Pohjanmaalla.


title: James Woods

text: James Howard Woods (s. 18. huhtikuuta 1947 Vernal, Yhdysvallat) on yhdysvaltalainen näyttelijä.


title: James Woods

text: Woods on ollut kahdesti Oscar-ehdokkaana: elokuvista "Salvador" (1986) ja "Ghosts of Mississippi" (1996). Hän on voittanut Emmy-palkinnon elokuvista "Promise" ja "My Name Is Bill W".


title: James Woods

text: Woods syntyi 18. huhtikuuta 1947 Vernalissa Utahissa. Hänellä on irlantilais-englantilais-saksalaiset sukujuuret. Hän opiskeli valtiotiedettä MIT:ssä, mutta jätti opinnot kesken ryhtyäkseen näyttelijäksi. Hänen ensimmäiset roolinsa olivat New Yorkin näyttämöllä. Woodsin ensimmäinen merkittävä elokuvarooli oli elokuvassa "The Visitors" (1972). Hän näytteli 1970-luvulla myös useissa televisiosarjoissa, televisioelokuvissa ja minisarjoissa. 1980- ja 1990-luvuilla Woods esiintyi useissa elokuvissa ja sai niistä Oscar-ehdokkuuksia. Hän on menestynyt 2000-luvulla jälleen televisionäyttelijänä.


title: James Woods

text: Woods on ollut kahdesti naimisissa. Hänet tunnetaan taitavana pokerinpelaajana, joka on osallistunut suuriin turnauksiin.


title: Pyrotekniset aineet

text: Pyrotekniset aineet ovat monesti räjähteisiin verrattuna hitaasti palavia hapetin-polttoaine-seoksia. Pyroteknisia aineita ovat esimerkiksi tulitikun rikkipää ja tähtisadetikku ja ilotulitteiden ainesosat. Alumiinijauho on tyypillinen pyrotekninen aine, jota käytetään joidenkin ilotulitteiden valmistamiseen.


title: Brain Drain

text: Brain Drain on yhdysvaltalaisen punk-yhtye Ramonesin vuoden 1989 toukokuussa julkaistu albumi. Se on viimeinen albumi jossa on mukana yhtyeen alkuperäisbasisti Dee Dee Ramone, ja samalla viimeinen jonka yhtye levytti alkuperäiselle levy-yhtiölleen, Sire Recordsille. Albumi sisältää singlenäkin julkaistun kappaleen ""Pet sematary"", joka sävellettiin Stephen Kingin samannimisen elokuvan soundtrackille.


title: K. Kiljander

text: Karl Mårten Kiljander (22. syyskuuta 1817 Kaavi – 6. syyskuuta 1879 Muhos), suomalaisittain Kaarle Martti ja kirjailijanimeltään K. Kiljander, oli suomalainen pappi ja suomentaja. Hänet tunnetaan parhaiten muutamien J. L. Runebergin teosten suomentajana.


title: K. Kiljander

text: Karl Kiljander syntyi Kaavilla 1817. Hänen vanhempansa olivat Kaavin kirkkoherra Samuel Kiljander ja Maria Kristina Sirelius. Perheeseen syntyi viisi poikaa ja yksi tytär. Karl oli lapsista nuorin.


title: K. Kiljander

text: Karl Kiljander opiskeli Kuopion triviaalikoulussa ja Porvoon lukiossa, jossa J. L. Runeberg toimi yhtenä hänen opettajistaan. Ylioppilastutkinnon Kiljander suoritti Helsingissä joulukuussa 1838 ja aloitti sen jälkeen opinnot yliopistossa. Kiljander valmistui papiksi 1842 ja pääsi heti saarnaajaksi Lapinlahdelle.


title: K. Kiljander

text: Kiljander meni naimisiin Helena Sofia Frosteruksen kanssa 1847. Hänen ensimmäinen suomennoksensa Erik Johan Stagneliuksen "Martyrat"-näytelmä ilmestyi 1848. Vuotta myöhemmin Kiljander julkaisi "Maamme"-laulun suomennoksen "Suomettaressa" ja seuraavien vuosikymmenien aikana muutamia muitakin käännöksiä sanomalehdissä.


title: K. Kiljander

text: Vuonna 1851 Kiljander sai Kuopion tuomiokapitulin notaarin viran ja viisi vuotta myöhemmin nimitettiin varsinaiseksi notaariksi. Virat olivat tarpeen, sillä perhe kasvoi: 1848 syntyi esikoinen, myöhemmin näytelmäkirjailijana tunnettu Karl Johan Robert, 1850 Frans Mårten, 1851 koulukirjojen laatijana tunnetuksi tullut Ludvig Gabriel, 1853 Anna Maria Helena, 1855 Mårten Oskar ja 1857 Georg Michael.


title: K. Kiljander

text: Notaarin työn ohessa Kiljander suomensi Carl August Nicanderin historiallisen ”murhekuvaileman” "Taika-miekka ja ensimmäinen ristin-sankari". Se ilmestyi "Annikka"-sarjan neljäntenä osana mukailtuna suomennoksena vuonna 1855. Ilmestyminen oli mahdollista vain poikkeusluvalla, koska vuoden 1850 kieliasetus kielsi julkaisemasta suomeksi muuta kuin uskonnollista tai taloudellista kirjallisuutta.


title: K. Kiljander

text: Toinen Kiljanderin tärkeä käännös oli J. L. Runebergin runoteos "Nadeschda", joka ilmestyi 1860. Suomalaisen Kirjallisuuden Seura palkitsi käännöksen, vaikka seuran pöytäkirjoissa esitettiin varauksia käännöksen laadun suhteen: ”Se on monin paikoin paljon miedompi suomennettavaansa; tämän kauniit virtaukset ja täyteläinen kieli eivät ole täysin määrin tulleet muutetuiksi suomennokseen”. Kiljanderin runomittaakin arvosteltiin vanhentuneeksi. (Hirvonen, Makkonen & Nybondas 1981: 77.) Kirja joka tapauksessa painettiin ja palkinnon antajan Wolmar Schildtin vaatimuksesta venykekirjaimilla; 1881 ilmestynyt toinen painos oli tavallisilla kirjaimilla painettu. Kirjallisista töistä maininnan ansaitsee myös se, että Kiljander oli mukana vuoden 1863 virsikirjakomiteassa ja kokosi yhdessä Pekka Aschanin kanssa Kuopion hiippakunnan matrikkelin.


title: K. Kiljander

text: Kiljanderin perhe muutti Nilsiälle 1866, kun perheen isä sai sieltä kirkkoherran viran. Vuotta myöhemmin Kiljander nimitettiin rovastiksi. Hän toimi lääninrovastina 1867 ja 1871. Vuonna 1870 Kiljander nimitettiin Kuopion tuomikapitulin jäseneksi.


title: K. Kiljander

text: Vanhemmalla iällään Kiljander ryhtyi taas suomennostyöhön. 1876 ilmestyi Runeberg-suomennos "Fjalar kuningas". Seuraavana vuonna julkaistiin Kiljanderin suomennoksena Esaias Tegnérin "Jälkipuhe maisterin vihkiäisissä Lundissa 1820". Runebergin "Salaminin kuninkaat" oli Kiljanderilla pidempään työn alla mutta ilmestyi vasta postuumisti 1880.


title: K. Kiljander

text: Kiljanderin elämä päättyi Muhoksen pappilassa syksyllä 1879, kun hän oli siellä piispantarkastusmatkalla.


title: Esko-Pekka Tiitinen

text: Esko-Pekka Tiitinen (s. 1. joulukuuta 1956 Suonenjoki) on suomalainen kirjailija ja kuvataiteilija. Hänen tuotantonsa käsittää kirjoja sekä lapsille että aikuisille, radiokuunnelmia, elokuvakäsikirjoituksia, oopperalibrettoja, televisiosarjoja ja teatterinäytelmiä. Tiitinen on taiteilijaprofessori vuosina 2014–2018.


title: Esko-Pekka Tiitinen

text: Vuonna 1976 Tiitinen valmistui ylioppilaaksi, 1978 lastentarhanopettajaksi Joensuun korkeakoulusta ja 1982 musiikkileikkikoulunopettajaksi Sibelius-Akatemiasta. Vuodesta 1986 lähtien hän on ollut vapaa kirjailija ja kuvataiteilija.


title: Esko-Pekka Tiitinen

text: Kuvataiteilijana Tiitinen on pitänyt useita yksityisnäyttelyitä ja osallistunut moniin ryhmänäyttelyihin. Hänen teoksiaan on muun muassa Joensuun ja Kuopion taidemuseoissa.


title: Esko-Pekka Tiitinen

text: Vuonna 2008 Tiitinen voitti Finlandia Junior -palkinnon teoksellaan "Villapäät". Se oli myös Topelius-palkintoehdokas. Tiitisen teoksia on käännetty useille kielille, muun muassa englanniksi, espanjaksi, japaniksi, koreaksi, norjaksi, ruotsiksi ja tanskaksi.


title: Esko-Pekka Tiitinen

text: Tiitinen oli Topelius-palkintoraadin jäsen 1996 sekä valtion lastenkulttuurijaoston ja kirjallisuustoimikunnan jäsen 2004–2006. Tiitinen on Lukukeskuksen puheenjohtaja kaudella 2014–2016.


title: Esko-Pekka Tiitinen

text: Tiitinen on naimisissa ja hänellä on kolme lasta. Hän asuu Outokummussa.


title: Esko-Pekka Tiitinen

text: Lähde


title: Painin maailmanmestaruuskilpailut 1904

text: Vuoden 1904 painin maailmanmestaruuskilpailut järjestettiin Wienissä 23. toukokuuta. Ne olivat ensimmäiset viralliset maailmanmestaruuskilpailut. Kisojen ainoa laji oli kreikkalais-roomalainen paini, jossa painittiin kahdessa painoluokassa: yli ja alle 75-kiloisissa. Kisoihin osallistui Böömistä, Itävallasta, Saksasta, Tanskasta ja Unkarista kaikkiaan 26 painijaa.


title: Carl Saxa

text: Carl Saxa (5. tai 28. syyskuuta 1796 – 7. kesäkuuta 1849), suomalaisittain Kaarle, oli suomalainen pappi ja varhainen suomentaja. Hän avusti useita sanomalehtiä runosuomennoksillaan.


title: Carl Saxa

text: Carl Saxa syntyi syksyllä 1796, luultavasti Kruunupyyssä, jossa hänen isänsä oli hoidettavana mielisairauden vuoksi. Hänen vanhempansa olivat Suomussalmen kappalainen Carl Saxa ja Maria Magdalena Nylander. Perheeseen syntyi ainakin toinen poika Simon Johan (s. 1892). Uskonnollisesti Saxat olivat herännäisiä.


title: Carl Saxa

text: Carl Saxa kävi Oulun triviaalikoulua vuosina 1810–1815 ja suoritti ylioppilastutkinnon Turussa vuonna 1815. Hän aloitti heti opiskelut Turun akatemiassa. Opiskelujensa aikana Saxa toimi opettajana Kajaanin alialkeiskoulussa vuosina 1817–1819. Papiksi hänet vihittiin 1818 Turussa.


title: Carl Saxa

text: Vuonna 1819 Saxa sai työtä vt. kappalaisena lapsuudenseudultaan Suomussalmelta. Vuonna 1821 hän toimi siellä armovuodensaarnaajana ja seuraavasta vuodesta alkaen kappalaisena. Nousevan kansallisromantiikan innoittamana Saxa keräsi Suomussalmen seuduilta kansanrunoja, jotka olivat painovalmiina 1823. Mielenterveydelliset ongelmat pakottivat Saxan pitämään virkavapaata vuosina 1825–1827, ja hänen runonsa ilmestyivät vasta Zacharias Topelius vanhemman julkaisemina.


title: Carl Saxa

text: Naimisiin Saxa meni Fredrika Svanbergin kanssa 1828. Heille syntyi seitsemän lasta: Maria Helena 1829, Carl Gustaf 1830, Victor Fredrik 1834, Isak Immanuel 1836, Christina Ulrika 1839, Johan Emel 1843 ja Selma Olivia 1845.


title: Carl Saxa

text: Ensimmäiset sanomalehdissä ilmestyneet runot Saxa julkaisi 1820-luvulla. Saxan runot olivat käännöksiä tai mukaelmia ruotsista ja yleensä vahvasti uskonnollishenkisiä. Niitä ilmestyi "Oulun Viikko-Sanomissa", Elias Lönnrotin toimittamassa "Mehiläisessä" ja "Turun Viikko-Sanomissa". Mahdollisesti Saxan käsialaa on ensimmäinen Runeberg-suomennos "Jouhten", joka ilmestyi 1834 "Oulun Viikko-Sanomissa". Lisäksi Saxan runoja oli mukana Frans Isaac Fortellin toimittamassa "Koottuja suomalaisia lauluja" -sarjan ensimmäisessä ja ainoaksi jääneessä osassa, joka ilmestyi Oulussa 1828.


title: Carl Saxa

text: Saxan kirkollisen uran huipentuma oli nimitys Hyrynsalmen kirkkoherraksi 1846. Viranhoidon hän tosin aloitti vasta kaksi vuotta myöhemmin eikä ehtinyt hoitaa sitä kuin vuoden, koska kuolema päätti hänen elämänsä kesällä 1849.


title: Valokopiointi

text: Valokopiointi on menetelmä, jolla monistetaan tekstiä tai kuvia sisältävästä paperista kopioita toiselle paperille käyttämällä valokopiokonetta. Valokopioinnin lanseerasi Xerox 1960-luvulla ja vähitellen 20 vuoden kuluessa se syrjäytti muut kopiointitekniikat. Valokopioinnin levinneisyys on yksi syy siihen, miksei paperiton toimisto ole vieläkään 2000-luvun alussa todellisuutta.


title: Valokopiointi

text: Valokopiointia käytetään laajalti liike-elämässä, oppilaitoksissa ja julkisella sektorilla. Valokopioinnin suosion on ennustettu jo kauan laskevan, kun työntekijät alkaisivat levittää ja luoda asiakirjoja täysin sähköisessä muodossa. Edelleen on useimmiten helpointa sekä vaivattominta lukea ja käsitellä asiakirjaa, joka on paperilla ja ottaa siitä tarvittaessa muutamia kopioita, antaen ne eteenpäin.


title: Valokopiointi

text: Aiemmin kopiointiin on käytetty muun muassa fotostat-menetelmää, jossa käytettiin kameraa ja herkkää valokuvauspaperia ja kopio kuivattiin koneessa heti.


title: Keski-Suomen kotiseutulaulu

text: Keski-Suomen kotiseutulaulu on Keski-Suomen maakuntalaulu. Se on yksi Suomen itsenäistymisen jälkeen Suomen historiallisten maakuntien maakuntalaulujen rinnalle luoduista uusien maakuntien maakuntalauluista. Laulun runoili nimensä mukaisesti korpilahtelainen Martti Korpilahti ruotsalaisen Ivar Widéenin sävelmään. Sen ensiesitys oli vuonna 1920.


title: Ben Bot

text: Bernard Rudolf (Ben) Bot (s. 21. marraskuuta 1937, Batavia) on hollantilainen poliitikko ja kristillisdemokraattisen CDA-puolueen (Christen-Demokratisch Appèl) jäsen. Hän oli Alankomaiden ulkoministeri 3. joulukuuta 2003 alkaen aina 22. helmikuuta 2007 saakka.


title: Ben Bot

text: Ben Bot opiskeli oikeustiedettä Leidenin yliopistossa ja Harvardin oikeustieteellisessä tiedekunnassa Cambridgessa Massachusettsissa. Hän väitteli tohtoriksi Leidenin yliopistosta 1968.


title: Ben Bot

text: Vuodesta 1963 lähtien Bot työskenteli Alankomaiden ulkoministeriössä. Hän kuului 1964–1970 Alankomaiden edustajistoon Euroopan yhteisöissä ja työskenteli sitten Alankomaiden suurlähetystöissä ensin Buenos Airesissa 1973 asti ja Itä-Berliinissä 1976 asti. Seuraavat kuusi vuotta hän oli ulkoasiainministeriössä Haagissa, jonka jälkeen neljä vuotta maansa pysyvän edustajan sijaisena NATO:ssa Brysselissä. 1986 alkaen hän oli maansa suurlähettiläänä Turkin Ankarassa, ja sen jälkeen vuodesta 1989 ulkoministeriön pääsihteerinä. Vuodesta 1992 lähtien Bot oli Alankomaiden pysyvä edustaja Euroopan unionissa, kunnes jäi eläkkeelle 1. tammikuuta 2003.


title: Ben Bot

text: Botin 10 vuotta kestänyt edustajantoimi EU:ssa oli poikkeuksellisen pitkäaikainen. Jäätyään eläkkeelle hän liittyi kumppaniksi Brysseliläiseen konsulttitoimistoon Praaning Meines. Jo samana vuonna Jan Peter Balkenenden toinen hallitus vaihtoi ulkoministeriä, kun Jaap de Hoop Scheffer jätti paikkansa. Ben Bot seurasi häntä Alankomaiden ulkoministerinä 3. joulukuuta 2003. Hän jatkoi Balkenenden väliaikaisessa kolmannessa hallituksessa, muttei enää marraskuun 2006 ennenaikaisten vaalien jälkeisten neuvottelujen tuloksena syntyneessä Balkenenden neljännessä hallituksessa. Botia seurasi ulkoministerinä Maxime Verhagen myös kristillisdemokraateista 22. helmikuuta 2007.


title: Valtionpalkinto

text: Valtionpalkinto on Taiteen edistämiskeskuksen myöntämä palkinto eri taiteenalojen edustajille. Palkintoperusteissa mainitaan, että se voidaan myöntää ”taiteenharjoittajalle tai kahden tai useamman taiteenharjoittajan muodostamalle työryhmälle tunnustuksena kolmen viimeksi kuluneen vuoden aikana valmistuneesta, kyseisen taiteen alan piiriin kuuluvasta ansiokkaasta työstä tai suorituksesta”. Se voidaan myöntää myös tunnustuksena urasta.


title: Länsi-Intian yliopisto

text: Länsi-Intian yliopisto (, UWI) on yliopisto Länsi-Intian alueella. Sillä on neljä kampusta: Mona Jamaikan Kingstonin seudulla, Saint Augustinen kaupungissa Trinidad ja Tobagon luoteisosassa, Cave Hill Barbadoksen Bridgetownin lähistöllä sekä paljolti verkkoyliopistona toteutettu Avoin kampus. Lukuvuonna 2015–2016 opiskelijoita oli runsas 49 000, joista osa-aikaisesti opiskeli 31 prosenttia. Yliopiston motto on "Oriens Ex Occidente Lux".


title: Länsi-Intian yliopisto

text: Yliopisto palvelee opiskelijoita Anguillalla, Antigua ja Barbudalla, Bahamaa, Barbadosilla Belizessä, Brittiläisillä Neitsytsaarilla, Caymansaarilla, Dominicalla, Grenadalla, Jamaikalla, Montserratilla, St. Kitts ja Nevisissä, St. Lucialla, Saint Vincent ja Grenadiineillä, Trinidad ja Tobagolla ja Turks- ja Caicossaarilla.


title: Länsi-Intian yliopisto

text: Länsi-Intian yliopisto perustettiin vuonna 1948. Sen ensimmäinen kampus, jolla aluksi oli ainoastaan 33 opiskelijaa, sijaitsi Jamaikalla. Toinen kampus muodostettiin St. Augustinelle. Vuoteen 1962 saakka tämä kahden kampuksen korkeakoulu akateemisesti kytköksissä (affiliated) Lontoon yliopistoon; vasta tällöin muodostettiin itsenäinen Länsi-Intian yliopisto.


title: Länsi-Intian yliopisto

text: Verkkonäkyvyyttä korostavassa espanjalaisessa Webometrics-yliopistorankingissa yliopisto ylsi vuonna 2018 Karibian toiseksi parhaaksi yliopistoksi Puerto Ricon yliopiston jälkeen ja maailmanlistan sijalle 1088.


title: Denzil Douglas

text: Denzil Llewellyn Douglas (s. 14. tammikuuta 1953) on Saint Kitts ja Nevisin nykyinen pääministeri. Hänestä tuli Saint Kitts ja Nevisin työväenpuolueen puheenjohtaja vuonna 1989.


title: Denzil Douglas

text: Douglas nousi maansa pääministeriksi vuonna 1995. Hänet on valittu uudelleen 2000, 2004 ja 2010. Häntä edelsi Kennedy Simmonds. Douglas toimi myös ulkoministerinä vuoteen 2000 saakka. Hän on valmistunut Länsi-Intian yliopistosta ja hänellä on yksi tytär.


title: Reggatta de Blanc

text: Reggatta de Blanc on The Policen toinen studioalbumi. Se äänitettiin helmikuun ja elokuun 1979 välisenä aikana ja julkaistiin 5. lokakuuta samana vuonna. Levyn tuottivat yhtyeen jäsenet ja Nigel Gray.


title: Reggatta de Blanc

text: Muistelmassaan "One Train Later" Andy Summers pitää "Reggatta de Blancin" äänityssessioita yhtyeen parhaana hetkenä. Kokoonpano oli yhtenäinen ja luottavainen sen konserttisuosion kasvaessa Yhdysvalloissa ja Lontoon ulkopuolella, vaikka Lontoossa muotitietoisen punk- ja uuden aallon keskuudessa yhtyettä pidettiin ulkopuolisena. Yhtye onnistui yhdistämään energian ja ideat kokonaisuudeksi.


title: Reggatta de Blanc

text:
Yhtyeellä oli albumia tehtäessä pulaa kappaleista ja varsinkin Sting oli käyttänyt yhtyeelle tähän aikaan sopivat ideat tilapäisesti loppuun.
Esimerkiksi elokuvaan "Brimstone & Treacle" myöhemmin tehty kappale ”I Burn For You” oli olemassa, mutta yhtye katsoi sen poikkeavan liiaksi tyylistä, jota yhtye vielä kehitti.


title: Reggatta de Blanc

text: Nimikappale perustuu edellisen albumin ”Can’t Stand Losing You” -kappaleen väliosana kuultavaan instrumentaaliosioon, jota yhtye usein käytti konserteissa pitkien improvisaatio-osien lähtökohtana. Samoja elementtejä on kuultavissa myös kappaleessa ”Deathwish”. ”Bring on the Night” on sävelletty Stingin aikaisemmalle Last Exit -jazzrock-yhtyeelle. Albumille tuli eniten yhteisiä ja Stewart Copelandin sävellyksiä kaikista The Policen albumeista. Copelandin huumori tulee esiin kappaleissa ”Does Everyone Stare” ja ”Any Other Day”. ”It’s Allright for You” -kappaleessa on tuohon aikaan huomiota herättänyt slide-kitarasoolo.


title: Reggatta de Blanc

text: Ilmestyttyään "Reggatta de Blanc" nousi Britannian albumilistan ykköseksi. Myös singlet ”Message in a Bottle” ja ”Walking on the Moon” nousivat Yhdistyneessä kuningaskunnassa listaykkösiksi. ”Walking on the Moonin” työnimi oli aluksi ”Walking around the Room”. The Police sai vuonna 1981 levyn nimikappaleella Grammyn ”parhaasta instrumentaalisesta rock-esityksestä”.


title: Reggatta de Blanc

text: Vuonna 2003 "Reggatta de Blanc" sijoittui Rolling Stonen 500 kaikkien aikojen parhaan albumin listalla sijalle 369.


title: Reggatta de Blanc

text: Yhtye teki ”The Bed’s Too Big Without You” -kappaleesta uuden singleversion "Six Pack" -nimiselle paketille. Kappale on sovitettu uudelleen hieman nopeammaksi. Siinä on selkeä aloitus ja lopetus ja se on teknisesti viimeistellympi ja soinniltaan verrattavissa Zenyatta Mondattaan. Se on poikkeuksellisesti miksattu monoksi. "Six Pack" -pakettiin koottiin singlet ”Roxannesta” ”Walking on the Mooniin” ja ne prässättiin siniselle vinyylille. Mukana on lisäksi sanoitus-/kuvakortteja ja levy-yhtiö korvasi logonsa yhtyeen jäseniä esittävällä versiolla.


title: Reggatta de Blanc

text: Albumin kannen kuvat otti Janette Beckman


title: Reggatta de Blanc

text: "Reggatta de Blancia" edeltänyt The Policen albumi oli "Outlandos d’Amour" (1978) ja seuraava "Zenyatta Mondatta" (1980).


title: Reggatta de Blanc

text: LP -versiolla ”Walking on the Moon” on levyn 2. puolen avauskappale.Kitaristi-laulaja Cas Haley esitti ”Walking on the Moon” -kappaleen yhdysvaltalaisessa "America’s Got Talent" -kykyjenetsintäohjelman karsinnassa vuonna 2007 ja sijoittui lopulta toiseksi. Hän levytti versionsa ensimmäiselle albumilleen "Cas Haley".


title: Reggatta de Blanc

text: Albumin kannessa on merkintä ”All noises by The Police”. ”Does Everyone Stare” -kappaleessa on mukana piano. ”Message in a Bottle” -kappaleessa on kertosäkeessä kuultavissa kosketinsoitin.


title: Alan Sokal

text: Alan Sokal (s. 1955) on fysiikan tutkija. Hän työskentelee New Yorkin yliopistossa.


title: Alan Sokal

text: Sokal tuli suuren yleisön tietoisuuteen vuonna 1996 tekemästään huijauksesta, jota kutsutaan Sokal-jupakaksi (englanniksi Sokal Hoax, Sokal Affair). Sokal kirjoitti kvasitieteellisen artikkelin, jota hän tarjosi julkaistavaksi "Social Text" -nimiseen julkaisuun. Artikkelin otsikko oli tahallisen vaikeaselkoinen ”Transgressing the boundaries: Toward a transformative hermeneutics of quantum gravity” eli ”Rajoja ylittämässä: Kohti kvanttigravitaation transformatiivista hermeneutiikkaa”. Samaan aikaan hän kirjoitti "Lingua Franca" -lehteen jutun, jossa hän tunnusti "Social Text" -lehdessä olevan kirjoituksensa olevan täyttä puppua.


title: Alan Sokal

text: Sokal halusi osoittaa, että humanististen tieteiden edustajat syyllistyvät usein lainaamaan luonnontieteellisiä käsitteitä ilman, että he kunnolla ymmärtävät niitä. Kritiikin kärki oli suunnattu varsinkin ranskalaisfilosofeja, kuten Baudrillardia, Derridaa, Lacania, Deleuzea ja Guattaria kohtaan.


title: Alan Sokal

text: Tapauksesta sukeutui tiedesodaksi kutsuttu kiista, josta on taitettu peistä humanististen tutkijoiden ja luonnontieteilijöiden välillä ympäri maailmaa. Keskustelua on käyty tieteen etiikasta. Sokalin toivomuksena on, että filosofiassa ja humanistisessa tutkimuksessa sovellettaisiin samoja kriteerejä kuin muussakin vakavasti otettavassa tutkimuksessa.


title: Alan Sokal

text: Sokal julkaisi yhdessä belgialaisen fyysikon, Jean Bricmontin, kanssa vuonna 1998 teoksen "Impostures intellectuelles", joka on käännetty englanniksi nimellä "Fashionable nonsense: postmodern intellectuals’ abuse of science". Se on käännetty myös useille muille kielille. Teoksessa kirjoittajat selostavat, miten varsinkin postmoderniksi kutsutussa keskustelussa tietoisesti hämärretään käsitteiden merkityksiä niin, että tuloksena on pseudotieteellistä tekstiä, joka ei tarkoita yhtikäs mitään.


title: Alan Sokal

text: On jopa kehitetty sivustoja, josta voi tulostaa tieteellistä jargonia jäljitteleviä artikkeleita, jotka ovat täydellistä hölynpölyä.


title: Rafael Kubelík

text: Rafael Jeroným Kubelík (29. kesäkuuta 1914 – 11. elokuuta 1996) oli tšekkiläinen kapellimestari ja säveltäjä. Hänen isänsä oli viulisti ja säveltäjä Jan Kubelík.


title: Rafael Kubelík

text: Kubelík syntyi Býchoryssä ja opiskeli musiikkia Prahassa. Vuosina 1936–1939 ja 1942–1948 hän toimi Tšekin filharmonisen orkesterin ylikapellimestarina. Hän lähti Tšekkoslovakiasta toisen maailmansodan yhteydessä ja sai Sveitsin kansalaisuuden vuonna 1967.


title: Rafael Kubelík

text: Kubelík toimi vuosina 1950–1953 Chicagon sinfoniaorkesterin, vuosina 1955–1958 Royal Opera Housen, vuosina 1961–1979 Baijerin radion sinfoniaorkesterin ja vuosina 1972–1974 Metropolitan-oopperan musiikillisena johtajana. Hänen levytyksiään ovat muiden muassa Mahlerin ja Schumannin sinfoniat sekä monien tšekkiläisten säveltäjien teokset.


title: Rafael Kubelík

text: Kubelíkin sävellyksiin kuuluu viisi oopperaa, sinfonioita ja kamarimusiikkia. Hän kuoli Kastanienbaumissa lähellä Luzernia vuonna 1996, jolloin hänet haudattiin Vyšehradin hautausmaalle Prahaan.


title: Congonhas

text: Congonhas on historiallinen kaupunki Minas Geraisin osavaltiossa Brasiliassa noin 90 kilometriä osavaltion pääkaupungista Belo Horizontesta etelään. Vuonna 2010 kaupungissa oli noin 47 000 asukasta.


title: Congonhas

text: Congonhas tunnetaan parhaiten UNESCOn maailmanperintökohteeksikin nimetystä "Santuário de Bom Jesus de Matosinhos" -basilikasta, jonka teetti portugalilainen seikkailija Feliciano Mendes 1700-luvulla. Aleijadinho, joka oli yksi barokkityylin parhaista taiteilijoista, oli luomassa rakennusta. Vuolukivestä tehdyt patsaat Vanhan testamentin profeetoista rakennuksen terassilla lukeutuvat Aleijadinhon parhaimpiin töihin.


title: Izumi Tateno

text: Izumi Tateno (s. 10. marraskuuta 1936 Tokio) on Japanissa syntynyt, Suomessa vuodesta 1964 lähtien asunut pianisti, joka opetti Sibelius-Akatemiassa vuodesta 1968 vuoteen 1981.


title: Izumi Tateno

text: Tateno syntyi Tokiossa ja opiskeli Tokion taideyliopistossa valmistuen vuonna 1960. Hän voitti vuonna 1968 toisen palkinnon Ranskassa järjestetyssä Olivier Messiaen -pianokilpailussa. Vuodesta 1997 lähtien Tateno on toiminut Oulunsalon musiikkijuhlien taiteellisena johtajana.


title: Izumi Tateno

text: Hänen isänsä valmistui Musashinon musiikkikoulusta. Hänen äitinsä on sendailaisesta perheestä, jossa oltiin noh-taiteilijoita seitsemässä sukupolvessa, aina Meiji-uudistukseen asti. Perhe pakeni sodan ajaksi Tochigin prefektuuriin. Tateno opiskeli Keion yksityiskoulussa ja meni sieltä Keion lukioon ja sieltä Tokion taideyliopistoon.


title: Izumi Tateno

text: Tateno on Japanin Sibelius-yhdistyksen puheenjohtaja.


title: Izumi Tateno

text: Tateno oli nuoresta lähtien kiinnostunut Déodat de Séveracista ja esitti hänen musiikkiaan. Vuonna 2002 Tateno perusti Japanin Séverac-yhdistyksen, jossa hän toimii neuvonantajana. Vuonna 2006 julkaistiin Séveracin keskeinen pianotuotanto Tatenon soittamana kaksoisalbumilla "Sunflower Sea. Pianoworks by Déodat de Séverac" (Finlandia Records).


title: Izumi Tateno

text: Esiintyessään Tampereella 9. tammikuuta 2002 Tateno kaatui saatuaan aivohalvauksen, jonka jälkitautina hänen oikea kätensä halvaantui osittain. Vaikka oikean käden toiminta ei täysin palautunutkaan kuntoutuksessa, hän teki comebackin Oulunsalon musiikkijuhlilla elokuussa 2003. Siellä hän esitti Aleksandr Skrjabinin ja Dinu Lipattin vasemmalle kädelle tehtyjä sävellyksiä. Esiintymisen innoittamana hän päätti ryhtyä alan uranuurtajaksi. Seuraavana vuonna hän esiintyi Japanissa, jossa hän sai myös paljon julkisuutta mediassa. Sen jälkeen hän on popularisoinut vasemmalle kädelle sävellettyjä uusia kappaleita esiintymisillään ja nauhoituksillaan.


title: Izumi Tateno

text: Hänen vaimonsa Maria Holopainen on sopraano. Heidän poikansa Janne Tateno on viulisti.


title: Walter Susskind

text: Jan Walter Susskind (1. toukokuuta 1913 Praha – 25. maaliskuuta 1980 Berkeley) oli tšekkiläissyntyinen kapellimestari ja säveltäjä. Hän opiskeli Prahan konservatoriossa ja siirtyi vuonna 1938 Lontooseen.


title: Walter Susskind

text: Susskind debytoi johtamalla "La Traviatan" esityksen Prahassa vuonna 1934. Hän johti uransa aikana muun muassa Toronton sinfoniaorkesteria (1956–1965) ja Saint Louisin sinfoniaorkesteria (1968–1975). Hän työskenteli viimeisinä vuosinaan Cincinnatin sinfoniaorkesterin kanssa. Vuosina 1968–1975 hän toimi opettajana Etelä-Illinoisin yliopistossa. Susskind kuoli Kaliforniassa.


title: Walter Susskind

text: Susskind sävelsi muun muassa lauluja ja orkesterimusiikkia.


title: Iguaçun kansallispuisto

text: Iguaçun kansallispuisto on kansallispuisto ja UNESCOn maailmanperintökohde Brasiliassa aivan Argentiinan rajalla Iguaçu-joen varrella. Iguassun putoukset ovat osittain puiston alueella. Kansallispuisto jatkuu Argentiinaan rajan toisella puolella Iguazún kansallispuistona, joka on myös maailmanperintöluettelossa.


title: Iguaçun kansallispuisto

text: Puisto tunnetaan vesiputouksestaan, jonka virtaus on yli 1 000 m³/s ja runsaasta eläimistöstään (etenkin linnustosta), johon kuuluu useita harvinaisia ja uhanalaisia lajeja.


title: Vaha-animaatio

text: Vaha-animaatio (joskus myös savianimaatio) on stop motion -animaatiotekniikka, jossa hahmot, esineet ja joskus myös tausta on tehty muovailtavasta aineesta, esimerkiksi plastoliinista. Animointi tapahtuu tekemällä vahaan pieniä muutoksia, jotka sitten kuvataan filmille filmiruutu tai useampi ruutu kerrallaan.


title: Vaha-animaatio

text: Animaatiotekniikan tunnetuimpia edustajia ovat Will Vinton ja Nick Park. Suomessa vaha-animaatioita on tehnyt Tuula Pukkila. Hänen vaha-animaatiosarjojaan "Lohikäärme Justus" (1986) ja "Taikuri Savinen" (1978) on esitetty Pikku Kakkosessa.


title: Eleazar de Carvalho

text: Eleazar de Carvalho (28. kesäkuuta 1912 Iguatu – 12. syyskuuta 1997 São Paulo) oli brasilialainen kapellimestari.


title: Eleazar de Carvalho

text: Carvalho syntyi Iguatussa, Cearássa ja opiskeli Sergei Koussevitskin johdolla. Hän toimi vuosina 1963–1968 Saint Louisin sinfoniaorkesterin ylikapellimestarina. Hän johti myös Brasilian sinfoniaorkesteria ja São Paulon osavaltion sinfoniaorkesteria. Hänen oppilaitaan olivat muiden muassa Claudio Abbado, Seiji Ozawa, Charles Dutoit, David Zinman, Zubin Mehta, Gustav Meier ja José Serebrier .


title: Eleazar de Carvalho

text: Carvalho kuoli pitkän sairauden jälkeen kotonaan São Paulossa vuonna 1997.


title: Serra da Capivaran kansallispuisto

text: Serra da Capivaran kansallispuisto on kansallispuisto Brasilian kaakkoisosassa Piauín osavaltiossa. Puisto luotiin suojelemaan alueelta löydettyjä esihistoriallisia esineitä ja luolamaalauksia. Vanhimmat luolamaalauksista ovat 25 000 vuotta vanhoja ja ne edustavat Etelä-Amerikan ensimmäisiä ihmisyhteisöjä .


title: Serra da Capivaran kansallispuisto

text: Alue valittiin UNESCOn maailmanperintökohteeksi vuonna 1991.